text:
হকশেল অমসুং য়াইফ-য়ুম্বাল মন্ত্রালয়
অপনবশিং লৌথোকখিবনা কোবিদ-১৯গী তেস্ত তৌবা হেনগৎনবা লম্বেল ফাৎখ্রে
হৌজিক্তি লনাই প্রেক্তিসনরনসু কোবিদ-১৯ তেস্ত তৌনবা প্রেস্ক্রাইব তৌবা য়ারগনি
তেস্ত তৌখিবা অপুনবা মশিং কোতি ১ অথুবদা য়ৌরগনি
Posted On:
02 JUL 2020 2:44PM by PIB Imphal
লৈবাক অসিদা কোবিদ-১৯গী তেস্ত তৌখিবা মীওইগী অপুনবা মশিং কোতি অমা য়ৌরক্লগনি।
অপনবা পীরম্বা কয়া সরকারনা লৌথোকখিবনা মরম ওইদুনা মসি ওইথোকপনি। কেন্দ্র সরকারনা লৌখৎপা খোংথাং কয়ানা কোবিদ-১৯ তেস্ত তৌবা হেনগৎনবা লম্বেল ফাৎখ্রে।
হৌজিক ফাওবদা থুনা য়াংনা শন্দোরক্লিবা দাইগনোস্তিক তেস্তিং নেতৱার্ক অমগী খুত্থাংদা তেস্ত ৯০,৫৬,১৭৩ তেস্ত তৌখ্রে। লৈবাক অসিদা হৌজিক তেস্তিং লেব ১০৬৫ লৈরে মসিদা সরকারগী ৭৬৮ অমসুং লনাই লেব ২৯৭ য়াওরি। নোংমদা তেস্ত তৌবগী চাং অসিসু হেনগৎলক্লি। কোবিদ-১৯গী ঙরাং মীওই ২,২৯,৫৮৮রোম তেস্ত তৌখি।
কেন্দ্র সরকারগী শীংথানিংঙাই ওইবা খোংথাং অমগী খুত্থাংদা, সরকারগী দোক্তর নত্রবসু রেজিস্তর তৌরবা প্রেক্তিসনর অমা হেক্তনা পীবা প্রেস্ক্রিপসননা কোভিদ-১৯গী তেস্ত তৌবা য়ারগনি। লনাই প্রেক্তিসনরশিং য়াওনা মতিক চারবা মেদিকেল প্রেক্তিসনর পুম্নমক য়াওশিন্দুনা অথুবদা তেস্ত তৌবা হেনগৎহন্দুনা আই.সি.এম.আর.গী গাইদলাইনশিংগী মতুং ইন্না তেস্ত তৌবগী ক্রাইতেরিয়া অদু ঙাক্লগা মীওই অমা হেক্তদা কোবিদ-১৯গী তেস্ত তৌবা ফংহন্নবা স্তেৎশিং/য়ু.তি.শিংনা খুদক্তা খোংথাংশিং লৌখৎনবা কেন্দ্রনা অকন্নবা য়াথং পীখ্রে।
‘তেস্ত-ত্রেক-ত্রীৎ’ অসি লায়চৎ অসি ঙন্না খঙদোক্নবা অমসুং লাকশিন্নবা মরু ওইবা ললোংনি হায়বা অদু নৌনা নিংশিংহন্দুনা কেন্দ্রনা স্তেৎশিং/য়ু.তি.শিংদা লৌখৎপা য়াবা খোংথাং পুম্নমক লৌখত্তুনা স্তেৎ/য়ু.তি. অদুদা লৈরিবা কোবিদ-১৯ তেস্ত তৌনবা লেবোরেতোরী পুম্নমক মপুং ফানা শীঝিন্ননবা খঙহনখ্রে। মসিনা লেব পুম্নমক মরু ওইনা লনাইগীশিং অসি মপুং ফানা মথৌ তৌহন্দুনা মীয়ামদা চাওনা কান্নবা পীবা ঙম্লগনি।
অচৌবা খোংথাং অমগী খুত্থাং, আই.সি.এম.আর.গী গাইদলাইনশিংগী মতুং ইন্না লেবোরেতোরীশিং অসিনা মীওই অমা হেক্তা তেস্ত তৌবা য়ানবা আই.সি.এম.আর.না কন্না হায়রি অমসুং স্তেৎকী ওথোরিতিনা মীওই অমবু তেস্ত তৌবদা অথিংবা থম্লোইদবন মরমদি ঙন্না তেস্ত তৌবনা ভাইরস অসি লাকশিনবা অমসুং পুন্সি কনবা ঙমগনি।
আর.তি.-পি.সি.আর.গী মথক্তা কোবিদ-১৯ দাইগনোসিস তৌনবা খ্বাইদগী ফবা ওইরিবা রেপিদ এন্তিজেন পোইন্ত-ওফ-ক্যের শীজিন্নদুনা তেস্ত তৌবা চাওনা হেনগৎনবা ভারত সরকারনা স্তেৎশিংদা খঙহনখ্রে। আই.সি.এম.আর.না তেস্ত তৌবগী পীবা ক্রাইতেরিয়াগী মতুং ইন্না, রেপিদ এন্তিজেন অসি অথুবা, অচম্বা, খুদোংথিদবা ওই অমসুং কন্তেনমেন্ত জোনশিং লোয়ননা হোস্পিতালশিংদা শীজিন্নবা য়াগনি। আই.সি.এম.আর.না অসিগুম্বা কিৎশিং অসি ভেলিদেৎ তৌরিবা অসি প্রজাশিংদা মখল কয়া ফংহনবা হেনগৎনবনি।
মোবাইল ভেন শীজিন্নদুনা, তেস্তিং কেম্পশিং শিন্দুনা ‘কেম্পেন মোদ’তৌদুনা তেস্ত তৌবগী খুদোংচাবা চাওনা ফংহন্নবা কেন্দ্রনা স্তেৎশিং/য়ু.তি.শিংদসু হায়খ্রে। মসিনা মশিং য়াম্না নাবা মফমশিংদা লৈবা লাইওং উৎপা মীওই পুম্নমক লোয়ননা মখোয়গী কন্তেক্তশিংগী য়ুমদা কোবিদ-১৯গী তেস্ত তৌনবা সেম্পলশিং লৌবা মপুং ফানা য়ারগনি অমসুং হায়রিবা সেম্পলশিং অসি রেপিদ এন্তিজেন তেস্তশিং শীজিন্নদুনা তেস্ত তৌগনি।
*****
(Release ID: 1635984)
Visitor Counter : 95
Read this release in:
Punjabi
,
English
,
Urdu
,
Marathi
,
Hindi
,
Bengali
,
Gujarati
,
Odia
,
Tamil
,
Telugu
,
Malayalam


c: text/html

text:
কোওপরেসন মন্ত্রালয়
গৃহ অমসুং কোওপরেসনগী কেন্দ্র মন্ত্রী, শ্রী অমিত শাহনা ১০০শুবা মালেমগী কোওপরেতিবশিংগী নুমিৎকী পালন থৌরমদা অথোইবা মীথুংলেন ওইরগনি
১০০শুবা মালেমগী কোওপরেতিব নুমিৎকী থিম অসি “কোওপরেতিবস বিল্দিং আত্মনির্ভর ভারত এন্দ এ বেত্তর ৱর্ল্দ”না ওইরি
প্রধান মন্ত্রী শ্রী নরেন্দ্র মোদীগী লুচিং মখাদা কেন্দ্র সরকারনা কোওপরেতিব সেক্তর অসিবু ‘সহকার সে সমৃদ্ধি’গী মন্ত্রগা লোয়ননা মপাঙ্গল কনকৎহল্লি
হন্দক্তা কেন্দ্রগী মন্ত্রী-মন্দলনা প্রাইমারী এগ্রিকলচরেল ক্রেদিৎ সোদাইতীজ (পি.এ.সি.এস.) কম্প্যুতরাইজেসন তৌবদা অয়াবা পীদুনা কোওপরেতিব সেক্তর মখা তানা মপাঙ্গল কনখৎহন্নবা মরু ওইবা ৱারেপ অমা লৌখি
Posted On:
03 JUL 2022 11:10AM by PIB Imphal
নই দিল্লীগী বিজ্ঞান ভবন্দা জুলাই ৪দা ভারত সরকারগী কোওপরেসন মন্ত্রালয় অমসুং নেস্নেল কোওপরেতিব য়ুনিয়ন ওফ ইন্দিয়া (এন.সি.য়ু.আই.)না পুন্না শিন্নদুনা পাঙথোক্কদবা ১০০শুবা মালেমগী কোওপরেতিবশিংগী নুমিৎ অসিদা গৃহ অমসুং কোওপরেসনগী কেন্দ্রগী মন্ত্রী, শ্রী অমিত শাহনা অথোইবা মীথুংলেন ওইনা সরুক য়াগনি। এন.সি.য়ু.আই. অসি কোওপরেতিব এজুকেসন অমসুং ত্রেনিংদা মীৎয়েং থম্লিবা ভারতকী কোওপরেতিব মুফমেন্তগী এপেক্স ওর্গনাইজেসন অমনি।
১০০শুবা মালেমগী কোওপরেতিব নুমিৎকী থিম অসি “কোওপরেতিবস বিল্দিং আত্মানির্ভর ভারত এন্দ এ বেত্তর ৱর্ল্দ”না ওইরি। হেন্না ফবা মালেম অমা শেমগৎপদা আত্মনির্ভর ভারত অসি য়াম্না মরু ওইনা লৌরদুনা কোওপরেসন মন্ত্রালয় অমসুং এন,সি.য়ু.আই.না “কোওপরেতিবস বিল্দিং আত্মানির্ভর ভারত এন্দ এ বেত্তর ৱর্ল্দ” হায়বা থিমগা লোয়ননা থৌরম অসি শিল্লি। আত্মনির্ভর ভারতকী মপুং ওইবা ৱাখল্লোন অমসুং মীৎয়েং অসি ভারতকী শেন্মীৎলোনবু মশাগী ওইবা সস্তেনেবল গ্রোথ লৈহনবা হায়বা অসিদা য়ুম্ফম ওই; ভারতকী কোওপরেতিব মোদেল অসি ভারত সরকারনা আত্মনির্ভর ভারত অমা শেমগৎনবা মীৎয়েং চংলিবা অসিগা মান্নরি।
ভারতকী কোওপরেতিব মুফমেন্ত অসি মালেমগী ওইনা খ্বাইদগী চাউই। হৌজিক্কী ওইনা, খুঙ্গংশিংনা চাদা ৯০ কোল্লিবা লাখ ৮.৫ হেনবগী নেৎৱার্ক অমগা লোয়ননা ভারতকী কোওপরেতিবশিংনা খুঙ্গং অমসুং সহরগী মফম অনিমক্তা ইনক্লুসিব গ্রোথকীদমক সোসিও-ইকনোমিক দিবেলপমেন্ত পুরক্নবা মরু ওইবা লোইশঙশিং ওইরি। এ.এম.য়ু.এল., আই.এফ.এফ.সি.ও., কে.আর.আই.বি.ঐচ.সি.ও., এন.এ.এফ.ই.দি. অসিনচিংবা অসি ভারতকী কোওপরেতিব মুফমেন্তগী মীয়াম্না খঙনরবা মাইপাকপগী ৱারী খরনি।
প্রধান মন্ত্রী শ্রী নরেন্দ্র মোদীগী লুচিং মখাদা কোওপরেতিব সেক্তরদা নীংথিনা শাহৌ পীনবগীদমক কেন্দ্র সকরারনা জুলাই ২০২১দা কোওপরেসন মন্ত্রালয় শেমখি। কেন্দ্রগী গৃহ মন্ত্রী, শ্রী অমিত শাহদা নৌনা শেম্বা কোওপরেসন মন্ত্রালয়গী থৌদাং শিন্নখি। মসি শেম্লবা মতুংদা মন্ত্রালয় অসিনা অনৌবা কোওপরেতিব পোলিসী অমসুং স্কিমশিং দ্রাফ তৌনবা থবক তৌরি অমসুং শ্রী অমিত শাহগী লমজিং মখাদা লেপ্পা লৈতনা খুমাং চাউশিল্লি।
কোওপরেতিব সেক্তরদা লৈবাক অসিগী লৌমীশিং, লৌউ-শিংউ অমসুং খুঙ্গংগী মফমশিংগী চাউখৎ-থৌরাং অমসুং মপাঙ্গল হাপ্নবা মতিক-ময়াই চাউনা লৈ। মরম অসিনা প্রধান মন্ত্রী, শ্রী নরেন্দ্র মোদীগী লুচিং মখাদা কেন্দ্র সরকারনা ‘সহকার সে সমৃদ্ধি’ হায়বা মন্ত্রগা লোয়ননা কোওপরেতিব সেক্তর অসিবু শক্তি পীরি।
পি.এ.সি.এস.কী মথৌ তৌবা হেনগৎহন্নবা, মখোয়গী ওপরেসনশিংদা ত্রান্সপরেন্সী অমসুং একাউন্তেবিলিতী লৈহন্নবা; পি.এ.সি.এস.না মখোয়গী বিজিনেস পাকথোক-চাউথোকহন্নবা অঞসুং থবক-থৌরম/সর্ভিস কয়ামরুম পাইখৎপা য়াহন্নবা পান্দমগা লোয়ননা হন্দক্তা কেন্দ্রগী মন্ত্রী-মন্দলনা প্রাইমারী এগ্রিকলচরেল ক্রেদিৎ সোদাইতীজ (পি.এ.সি.এস.) কম্প্যুতরাইজেসন তৌবদা অয়াবা পীদুনা কোওপরেতিব সেক্তর মখা তানা মপাঙ্গল কনখৎহন্নবা মরু ওইবা ৱারেপ অমা লৌখি। প্রোজেক্ত অসিনা অপুনবা বজেৎ আউতলে লুপা করোর ২,৫১৬কা লোয়ননা চহি ৫গী মতমগী মনুংদা মথৌ তৌরিবা পি.এ.সি.এস. ৬৩,০০০ রোম কম্প্যুতেরাইজেসন তৌনবা প্রপোজ তৌখি।
কোওপরেতিবশিংনা ১০০শুবা মালেমগী কোওপরেতিবশিংগী নুমিৎ মালেম শিনবা থুংবদা জুলাই ২দা পালন তৌই। মসিনা য়ুনাইতেদ নেসন্স ইন্তর্নেস্নেল ইয়র ওফ কোওপরেতিবস ২০১২না কোওপরেতিন প্রিন্সিপল অমসুং ভেল্যুশিংনা ইথিল পীদুনা হ্যুমেন-সেন্তর বিজিনেস মোদেল অমা ঙাক্না চৎতুনা মালেমগী কোওপরেতিবশিংনা অখন্ননা শরুক তম্লিবা অদু উৎলকপা চহি ১০ মপুং ফাবা ওইরগনি। কোওপরেতিবশিংগী মালেমগী নুমিৎকী পান্দম অসি কোওপরেতিবশিংগী এৱের্নেস হেনগৎহনবা অমসুং ইন্তর্নেস্নেল সোলিদরিতীগী ৱাখল্লোন চেনবা মুফমেন্ত অসি চাউখৎহনবা, ইকনোমিক ইফিসিএন্সী, ইক্বেলিতী অমসুং মালেমদা শান্তি লৈহনবনি। কোওপরেতিবশিংনা থবক তৌবা মীশিংগী চাদা ১০দা থবকশিং পীরি অমসুং অচৌবা কোওপরেতিব নত্ত্রগা ম্যুচুএল ৩০০না তর্নওভর য়ু.এস. দোলর বিলিয়ন ২,৪১৬ লাকহল্লি।
থৌরম অসিদা শরুক য়াগদবশিংগী মরক্তা দাইরী এন্দ ফিসরীজকী কেন্দ্র মন্ত্রী, শ্রী পর্শোত্তম রুপালা, কোওপরেসনগী রাজ্য মন্ত্রী শ্রী বি.এল. ভর্মা অমসুং আই.সি.এ.-এ.পি.গী প্রসিদেন্ত দা. চন্দ্র পাল সিংহসু য়াওরি। মীফম অসিদা এন.সি.য়ু.আই.গী প্রসিদেন্ত, দিলীপ সংঘানিনা ময়াই তাংবল লৌগনি।
**********
(Release ID: 1838957)
Visitor Counter : 47

robotstxt: allowed

filter: keep


text:
প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সকী থোংদা উত্তর প্রদেশকী বহরাইচদা লৈবা চিত্তৌরা লেক্তা মহারাজা সুহেলদেব মেমোরিএল অমসুং চাউখৎ-থৌরাংগী থবক্কী উরেপ উয়ুং তমখ্রে। প্রধান মন্ত্রীনা মহারাজা সুহেলদেবকী মমিং লৌদুনা থোনবা মেদিকেল কোলেজ বিল্দিংসু শঙ্গাখ্রে। থৌরম অদুদা উত্তর প্রদেশকী গভর্নর অমসুং মুখ্য মন্ত্রী শরুক য়াখ্রে।
থৌরম অসুদা ৱা ঙাংলদুনা প্রধান মন্ত্রীনা হায় ভারতকী ইতিহাস অসি কোলোনিএলগী শক্তি পাইবশিংনা নত্ত্রগা কোলোনিএলগী ৱাখল্লোন চেনবশিংনা ইরম্বা ইতিহাস অদু খক্তা নত্তে। ভারতকী ইতিহাস অসিদি মীচম প্রজাশিংনা মখোয়গী ফুরুপকী ওইবা ৱারীদা য়োকখৎতুনা থম্বা অমদি মখোয়গী চারোন-শুরোন্না মখা চত্থরিবা অদুনি। মহাক্না ভারতকীদমক্তা অমসুং ভারতকী ওইবা ৱাখল্লোন চেনবা অসিগীদমক থৱায় থাখ্রবা মীওইশিংদা মতিক চাবা ইকাই খুম্নবা অদু পীবিদে। অসিগুম্বা ভারতকী ইতিশা শেম্লম্বশিংদা ভারতকী ইতিহাস ইরিবশিংনা চত্থরম্বা মওং মরিল তাদবা অমদি অরানবা অসি ঐখোয়না নীংখা তমখিবা চহি ৭৫শুরকপা অসিদা হৌজিক্তি চুমথোক্লে অমসুং মখোয়বু নীংশিংবা হায়বা অসি হেন্না মরু ওইরক্লি হায়না প্রধান মন্ত্রীনা ফোঙদোকখ্রে।
প্রধান মন্ত্রীনা নেতাজি সুভাস চন্দ্র বোসনা লালকিলাদগী অন্দমান নিকোবর ফাওবা, সরদার পতেলনা স্তেচ্যু ওফ য়ুনিতীদা অমসুং বাবা সাহেব অম্বেদকরনা পাঞ্চ তীর্থগী খুত্থাংদা শরুক তমখিবশিং অদুবু পাল্লন তৌবগী খুদমশিং পীখ্রে। “তোঙান তোঙানবা মরমশিংদগী মশক খঙনখিদ্রবা মীওই মশিং কয়া লৈ। ঐখোয়না চৌরি চৌরাদা থৌনা ফাবশিংদা করি থোকখি হায়বা কাউবা ঙম্বরা?” হায়না প্রধান মন্ত্রীনা হংখ্রে।
প্রধান মন্ত্রীনা হায় মহারাজা সুহেলদেবনা ভারতকী ওইবা ৱাখল্লোন অসি ঙাক শেন্নবা তৌরমখিবা অদুসু চপ মান্নানাথেদুনা থমখি। তেক্সবুকশিংদা য়াওদ্রবসু অৱাধ, তরাই অমসুং পুর্ভনচলগী ফুঙ্গা ৱারীনা মীয়ামগী থম্মোইদা মহারাজা সুহেলদেববু হিংহনদুনা থমখি। প্রধান মন্ত্রীনা মহাক্না তৌরমখিবা অদু ৱাখল লৈবা অমদি চাউখৎ-থৌরাংগী খনবা লৈবাক ঙাকপা অমনি হায়না নীংশিংখ্রে। প্রধান মন্ত্রীনা মহারাজা সুহেলদেবকী মেমোরিএল অসিনা তুংদা লাক্কদবা চারোন-শুরোনদা ইথিল পীরগনি অমসুং মেদিকেল কোলেজ লিংখৎপা অমসুং হেল্থ ফেসিলিতীশিং চাউথোরকপা অসিনা এস্পিরেস্নেল দিস্ত্রিক্ত অসিদা অমদি মনাক নকপা মফমশিংদা লৈরিবা মীয়ামগী পুন্সি ফগৎহল্লগনি। প্রধান মন্ত্রীনা মহারাজা সুহেলদেবকী নীংশিং স্তাম্প অমা চহি অনিগী মাংদা ফোঙখি।
শ্রী মোদীনা মীয়ামবু বসন্ত পঞ্চমীগা ইরোইননা য়াইফ পাউজেল পীখি অমসুং মহাক্না বসন্ত অসিনা লাইচৎ অসিগী অৱাবা-নুংঙাইদবা অদু তুংঙোইনরম্লগা ভারত্তা অনৌবা আশাগী ময়োল চোংলকপা ওইরসনু হায়না ফোঙদোকখ্রে। ভারতকী লৌশিং অমসুং সাইন্স অমদি রিসর্চ অমসুং ইন্নোবেসনগী খুত্থাংদা লৈবাক শেমগৎপদা য়াওরিবা লৈবাক মচা খুদিংমক ইমা সরস্বতিনা থৌজানবিবা ওইরসনু হায়না ফোঙদোকখ্রে।
হৌখিবা চহি খরা অসিদা শাখিবা ইতিহাস, লাইনিং লাইশোনগা মরী লৈনবা মোন্যুমেন্তশিং অসিগী খ্বাইদগী চাউবা পান্দমদি তুরিজম প্রমোৎ তৌবনি। মহাক্না হায় উত্তর প্রদেশ অসি তুরিজম অমসুং পিলগ্রিমেজ অনিমক য়াম্না চাউখৎলি অমসুং মসিগী খুদোংচাবশিং চাউনা লৈ। উত্তর প্রদেশধা তুরিজম চাউখৎহন্নবা অয়োধ্যা, চিত্রাকোৎ, মথুরা, ব্রিন্দাবন, গোভর্ধন, কুশিনগর, শ্রাবস্তি অসিনচিংবদা লোর্দ রামা, শ্রী কৃষ্ণ অমসুং বুদ্ধাগী পুন্সিগা মরী লৈননা রামায়না সর্কিৎশিং, স্পিরিচ্যুএল সর্কিৎশিং, বুদ্ধিস্ত সর্কিৎশিং শেমগৎলি। মহাক্না হায় হোৎনরিবশিং অসিগী ফলশিং ফংবা হোরক্লে অমসুং হৌজিক উত্তর প্রদেশনা অতোপ্পা রাজ্যশিংদগী লমকোইবা মশিং খ্বাইদগী য়াম্না লাকপা ওইরি। য়ু.পি. অসি লৈবাক অসিদা মীরৈবাক্কী লমকোইবা খ্বাইদগী লাকপা মকোক থংবা রাজ্য অহুমদা চল্লি।
প্রধান মন্ত্রীনা হায় উত্তর প্রদেশতা লমকোইবশিংগী মথৌ তাবা ফেসিলিতীশিং অদুগা লোইননা মোদর্ন কন্নেক্তিবিতীসু ফগৎহন্নবা হোৎনরি। মহাক্না হায় তুংলমচৎতা দোমেস্তিক অমসুং ফোরেন অনিমক্কীওইনা অয়োধ্যা এয়রপোর্ত অমসুং কুশিনগর ইন্তরনেস্নেল এয়রোর্ত অসি লমকোইবশিংদা য়াম্না কান্নবা ওইরগনি। উত্তর প্রদেশদা অপীকপা অমসুং অচৌবা এয়রপোর্ত মশিং কয়া শাগৎপগী থবক চত্থরি মসিদা অয়াম্বদি পর্ভনচলদা ওইরি।
প্রধান মন্ত্রীনা হায় পুর্ভনচল এক্সপ্রেসৱে, বুন্দেলখান্দ এক্সপ্রেসৱে, গঙ্গা এক্সপ্রেসৱে, গোরাখপুর লিঙ্ক এক্সপ্রেসৱে, বাল্লিয়া লিঙ্ক এক্সপ্রেসৱে অসিগুম্বা মতমগা চুনবা অমসুং অচৌবা লম্বীশিং উত্তর প্রদেশ শিনবা থুংনা শারি অমসুং মসি মোদর্ন য়ু.পি.গী মোদর্ন ইনফ্রাস্ত্রকচরগী অহৌবনি। মহাক্না হায় উত্তর প্রদেশ অসি অচৌবা দেদিকেতেদ ফ্রৈৎ কোরোদোর অনিগী জঙ্কসন ওইরি। উত্তর প্রদেশতা মোদর্ন ইনফ্রাস্ত্রকচর শেমগৎপা অসিনা ইনবেস্তরশিংনা উত্তর প্রদেশতা ইন্দস্ত্রীশিং লিংখৎহন্নবা থৌগৎলি। মসিগা লোইননা ইন্দস্ত্রীশিং অমসুং নহারোল অনিমক্কী ইনা হেন্নবা ফবা খুদোংচাবশিং পীরি।
প্রধান মন্ত্রীনা উত্তর প্রদেশ সরকারনা কোরোনা লাকশিনবা অসিদা থাগৎপা ফোঙদোকখ্রে। মহাক্না রাজ্য সরকার অসিনা ময়ুমদা হল্লকখিবা শিন্মীশিংদা থবক পীখিবা অদুগীসু থাগৎখি। মহাক্না হায়, হৌখিবা চহি ৩-৪ অসিদা য়ু.পি.না হোৎনখিবশিং অদুনা কোরোনাগী লাঞ্জংদা মতেং য়াম্না ওইখ্রে। রাজ্য সরকারনা হোৎনবদগী পুর্ভনচলদা মেনিংজাইতিসকী সমস্যা অসি চাউনা হন্থহনবা ঙমখ্রে। প্রধান মন্ত্রীনা হায় হৌখিবা চহি তরুক অসিদা উত্তর প্রদেশকী মেদিকেল কোলেজশিংগী মশিং অসি ১৪দগী ২৪ শুহনবা ঙমখ্রে। লোইননা এম্সকী থবক গোরাখপুর অমসুং বরেলীদা চত্থরি। মসিগী মথক্তা অনৌবা মেদিকেল কোলেজ ২২ শারি। বারানসীদা লৈরিবা মোদর্ন কেন্সর হোস্পিতালশিংগী খুদোংচাবা অদি পুর্ভনচলদসু ফংহল্লি। য়ু.পি.গী জল জীবন মিসন অসিনা য়ুমথোং খুদিংদা ঈশিং পীবদা শীংথানিংঙাই ওইবা থবক তৌরি। য়ুমশিংদা অফবা থক্নবা ঈশিং য়োরবা মতমদা লাইনা কয়া হন্থহবা ঙমগনি হায়না প্রধান মন্ত্রীনা ফোঙদোকখ্রে।
প্রধান মন্ত্রীনা হায় উত্তর প্রদেশতা খুঙ্গংশিং. লায়রবশিং অমসুং লৌমীশিং হেন্না ফগৎহল্লবা মৈ, ঈশিং, লম্বী-থোং অমসুং হেল্থ ফেসিলিতীশিংনা হকথেংননা কান্নবা ফংহল্লি। মহাক্না মখা তারদুনা হায় পি.এম. কিসান সম্মান নিধিগী খুত্থাংদা মতম অমদা হার ভোরা অমা লৈবদা অতোপ্পদগী শেল পুরম্বা মীওইশিং ওইরিবা উত্তর প্রদেশকী লৌমীগী ইমুং করোর ২.৫রোমদা মখোয়গী বেঙ্ক একাউন্তশিংদা হকথেংননা শেল দিপোজিৎ তৌখি। মহাক্না হায় মফম অসিদা লৌমীশিংনা অহিং হৌগৎতুনা ঈথৈ-লৌখোংগীদমক মৈ শিজিন্নখি অদুবু মহাক্কী সরকারনা অসিগুম্বা সমস্যা অসি পাৱর সপ্লাই ফগৎহনদুনা কোকহনখ্রে।
প্রধান মন্ত্রীনা হায় ফার্মর প্রদ্যুসর ওর্গনাইজেসনশিং (এফ.পি.ও.শিং) আসি লৌবুকশিং কনসোলিদেৎ তৌবদা য়াম্না মরু ওই অমসুং মসিনা লৌমী অমদা থুংলিবা লৌ উনবা লম পীকশিনবগী সমস্যা অসি কোকহল্লি। মহাক্না মখা তারদুনা হায় লৌমীগী ইমুং ৫০০না বিগা ১-২ লৈবা অদু ওর্গনাইজ তৌরবদি মখোয়না বিগা ৫০০-১০০০ লৈবা লৌমীশিংদগী হেন্না শক্তি লৈগনি। মসিগা চপ মান্না মনা-মশিং, উহৈ, শঙ্গোম, ঙা অমসুং অসিগুম্বগী বিজিনেস তৌবা অপীকপা লৌমীশিং অসি হৌজিক্তি কিসান রেলগী খুত্থাংদা অচৌবা কৈথেলশিংগা মরী থম্বা ঙম্লে। মহাক্না হায় অনৌবা এগ্রিকলচরেল রিফোর্মশিং হন্দক্তা চৎনহনখিবা অসিনা অপীকপা অমসুং শোত্থরবা লৌমীশিংদা কান্নবা পীরগনি অমসুং ফার্ম লোশিং অসিগী মতাংদা লৈবাক শিনবা থুংবদগী অফবা ফীদবেক লাক্লি।
প্রধান মন্ত্রীনা হায় এগ্রিকলচরেল লোশিংগী মতাংদা অরানবা মখলগী পাউশিং শন্দোকখি। মহাক্না হায় লৈবাক অসিদা মপাল লৈবাক্কী কম্পনীশিং কৌনবা লো শেমখিবশিংনা লৌমীশিংবু ভারতকী কম্পনীশিংদগী অকিবা পোকহল্লি। মসিগা অরানবা অমসুং প্রোপেগেন্দা অসি ফোঙদোকখ্রে। অনৌবা লৌশিং অসি চৎনখিবা মতুংদা হৌখিবা চহিগা চাংদম্নবদা উত্তর প্রদেশতা ফৌ লৈশিনবা অসি শরুক অনি হেনগৎখ্রে। য়োগী সরকারনা চু থারিবা লৌমীশিংদা মমাংদা লুপা করোর লাখ ১ কাইথখ্রে। কেন্দ্র সরকারনা রাজ্য সরকারদা সুগর মিলশিংনা লৌমীশিংদা শেল পীবা ঙম্নবা লুপা করোর কয়া পীথখ্রে। উত্তর প্রদেশ সরকারনা চু থারিবা লৌমীশিংদা মতম চানা শেল পীথোক্নবা মখা তানা হোৎনখিগনি।
প্রধান মন্ত্রীনা সরকার অসিনা খুঙ্গং অমসুং লৌমীগী পুন্সি ফগৎহন্নবা অঙম্বা থাক্তা হোৎনরি হায়না থাজবা পীখ্রে। মহাক্না হায় স্বামিৎৱা স্কীম অসিনা খুঞ্জা অমগী য়ুমদা আইনা য়াদনা লৈশিনবা অদু ঙাকথোকপা ঙমহল্লগনি। স্কীম অসিগী মখাদা হৌজিক য়ু.পি.গী জিলা ৫দা দ্রোনশিং শিজিন্নদুনা সর্ভেশিং পাঙথোক্লি। হৌজিক ফাওবদা দ্রোন সর্ভে অসি খুঙ্গং লিশিং ১২দা লোইশিনখ্রে অমসুং ইমুং লাখ ২ হেনবনা প্রোপর্তী কার্দ ফংখ্রে অমসুং হায়রিবা ইমুংশিং অসি হৌজিক মখল অমতগী অকি-তুজুংবা লৈত্রে হায়না প্রধান মন্ত্রীনা ফোঙদোকখ্রে।
প্রধান মন্ত্রীনা হায় মরম অসিনা লৌমীশিংগী লমগী মতাংদা এগ্রিকলচরেল রিফোর্ম লোশিং অসিগী থোরক্লিবা তোকঙা অসি কনানা করম্না থাজগনি। ঐখোয়গী পান্দমদি প্রজা খুদিংমক শক্তি পীবনি, ঐখোয়গী ৱাশক্তি লৈবাক অসি আত্মানির্ভর ওইহনবনি অমসুং থবক অসিগীদমক ঐখোয়না কত্থোক্লি। প্রধান মন্ত্রীনা গোস্বামি তুলসিদাকী রামচরিতমানস, অফবা ৱাখল্লোনগা অমসুং লোর্দ রাম থম্মোইদা লাৎচদুনা পাঙথোকপা থবক্তি শোইদনা মাই পাক্কনি হায়বা চৌপাই হায়রম্লগা ৱা ঙাংবা লোইশিনখি।


text:
প্রধান মন্ত্রী শ্রী নরেন্দ্র মোদীনা ৱেস্ত বেঙ্কলগী জলপাইগুরিদা লৈবা ধুপগুরিদা লম্বীগী লাইবক থিবা থৌদোক অমদা পুন্সি মাঙখিবশিংগীদমক অৱাবা ফোঙদোকখ্রে অমদি প্রাইম মিনিস্তর্স নেসনেল রিলিফ ফন্দ (পি.এম.এন.আর.এফ.)তগী এক্স-গ্রেসিয়া পীগনি হায়না লাউথোকখ্রে।
ত্বীত পরিং অমদা প্রধান মন্ত্রীনা ফোঙদোকখিবদা, “জলপাইগুরিগী ধুপগুরিদা (ৱেস্ব বেঙ্গল) থোকখিবা লম্বীগী লাইবক থিবা থৌদোক অদু য়াম্না পুক্নিং শোক্নিংঙাইনি। অৱাবগী মতমসিদা লাইবক থিরবা ইমুংশিংগা লোয়ননা থৌনিজরি। শোক্লবশিং থুনা ফগৎলকপা ওইরসনু।
পি.এম.এন.আর.এফ.তগী ৱেস্ত বেঙ্গলগী লাইবক থিবা থৌদোক্তা লৈখিদ্রবশিংগী ইমুং মনুং অমমমদা লুপা লাখ ২গী এক্স-গ্রেসিয়া পীরগনি। শোক্লবশিংদা লুপা ৫০,০০০গী তেংবাং পীগনি।”
From the PMNRF, Ex-gratia of Rs. 2 lakh each would be given to the next of kin of those who have lost their lives due to the accident in West Bengal. Rs. 50,000 each would be given to those injured.— PMO India (@PMOIndia) January 20, 2021


text:
হেদমাস্তর : খুরুমজরি সর!
মোদীজী : খুরুমজরি!
মোদীজী : ঐহাক্না নখোয়দা দিস্তর্বতি তৌদেকো? নখোয় পুম্নমক য়াম্না নুংঙাইবা ৱারীশিং শারম্মি? নখোয়না ওনলাইন কেলোরি বর্ন তৌরি।
হেদমাস্তর : খুরুমজরি সর! অমসুং সর য়াওবীররে, অদোমনা ঐখোয়গী ইরক্তা য়াওবীরকপা অসিগীদমক হন্না-হন্না থাগৎচরি। ঐহাক্না হৌজিক্তা মখোয়দা অখন্নবা মীথুংলেন অমা লাক্কনি হায়না হায়জরম্মিনি সর, মখোয়না অসুম্না সরনা য়াওরক্কনি হায়বা খল্লমলোই অমসুং সর মখোয়না অদোমনা লাকত্রিঙৈ মমাংদগী অদোমগী ৱারী কয়া শারম্মি। মসিদা অদোমগী ফেন য়াম্না য়াওরি।
মোদীজী : ফরে, ঐহাক্না মফম অসিদা থাজদনা য়াওররে অদুবু নখোয়দা দিস্তর্বতি তৌবা পামদে মরমদি নখোয় য়াম্না নুংঙাইনা হরাও মীনোক তমলমখি অমসুং হৌজিক্তি নখোয়দা পরিক্ষাগী ৱাখল ৱানা অমত্তা পোক্তরে হায়না ঐহাক্না ফাওজৈ। মসিনা মরম ওইরগা নখোয়গী হরাওবগী পনখৈ লৈত্রবা মাল্লি। অমসুং কা মনুংদা থোং লোন্দুনা লৈবনা ওনলাইন কেলোরী করম্না বর্ন তৌগনি হায়বা অসিসু নখোয়না তমশিলহৌরে।
মোদীজী : ফরে নখোয়ন পুম্নমক কমদৌরি?
মহৈরোই : নুংঙাইরি সর! য়াম্না নুংঙাইরি সর!
মোদীজী : নখোয় পুম্নমক অনা-অয়েক য়াওদেকো?
মহৈরোই : হোয় সর, য়াওদে!
মোদীজী : নখোয়গী ইমুংগী মীওই পুম্নমক অনা-অয়েক য়াওদেকো?
মহৈরোই : হোয় সর!
মোদীজী : মসিগী মতাংদা ঙরাং নখোয়না তাবা মতম অদুগী মমাংদা তেন্সন লৈরম্বরা অমদি হৌজিক তেন্সন অদু চৎখ্রবরা, অসুম্না তৌবরা?
মহৈরোই : হোয় সর! অচুম্বনি সর!
মোদীজী : হায়বদি নখোয়দা পরিক্ষাগী তেন্সন লৈ হায়বনি?
মহৈরোই : হোয় সর! য়াম্না লৈরম্মি সর!
মোদীজী : অদু ওইরবদি ঐহাক্না লাইরিক ইরিবা অদু কান্নদ্রে, ঐহাক্না একজাম ৱারিয়রদা কৈদৌনুংদা তেন্সন লৈগনু হায়না হায়খি, অদুগা নখোয়না করিগী তেন্সন লৈরিবনো?
মহৈরোই : সর ঐখোয়না নুংতিগী প্রিপরেসন তৌখি, মতম অদুদা তেন্সন লৈবগী ৱাফম লৈখিদে সর।
মোদীজী : করম্বা মতমদা তেন্সন লৈবগে?
মহৈরোই : সর তেন্সন হায়বা অসি করিসু নত্তে অমসুং নহারোলশিংগীদমক হকচাং ফনা থম্বা অসি খ্বাইদগী মরু ওই মরম অসিনা অসিগুম্বা অফবা ৱারেপ অমা লৌবীখিবা অসিগীদমক পুন্সি অসিমা অদোমগী লমন তোনশিনজরবনি।
মোদীজী : অদোমগী মিং করি কৌবগে অমুক্তা হায়বীয়ু?
মহৈরোই : সর হিতেশ্বর শর্মা, পঞ্চকুলাদগী।
মোদীজী : হিতেশ্বর শর্মাজী! পঞ্চকুলাদা লৈরিরা?
মহৈরোই : হোয় সর!
মোদীজী : করম্বা সেক্তরদা?
মহৈরোই : সেক্তর ১০দা সর!
মোদীজী : ঐহাক্না তরেৎতা লৈরম্মি, মফম অদুদা চহি কয়া লৈরকখি।
মহৈরোই : ঙসিতা খংঙি ঐহাক্তি সর।
মোদীজী : হোয়, ঐহাক মফম অদুদা লৈরমখি।
মহৈরোই : হোয় সর, সর অদোমবু য়াম্না সপ্পোর্ত তৌবা মীওই কয়ানা মফম অসিদা অদোমবু অমুক হন্না উবা পাম্লি।
মোদীজী : ফরে, ইনাও নহাক তরাশুবদা তোপ্পর ওইখি, অদুনা তরানিথোই শুবদসু মীকোক থোংনবা য়ুমদা শেম-শারম্লগনি। হৌজিক পরিক্ষা অসি তোক্লবনিনা নহাক শেম-শাবা পুম্নমক লেপ্লবরা?
মহৈরোই : সর ঐহাক্না ৱাফম অদুমক হায়রম্লিবনি, অনীংবা-অপাম্বশিংই লৈগনি অদুবু ঐহাক্না মসিদা নুংঙাইবা পোকই সর মরমদি করিগুম্বা ঐহাক্না পরিক্ষা অসি থারবদি প্রেসর হেনগৎলক্কনি সেচুরেসন পোইন্ত অমা য়ৌগনি অমসুং মসি য়াম্না শাফবদি ওইদে অমসুং অদোমনা য়াম্না অফবা ৱারেপ অমা লৌরকখি। অমসুং ঐহাক্না থাজৈ মদুদি তোপ্পর ওইগরে নত্ত্রগা হোৎনবা কনবা ওইরবসু, হোৎনবা কনবা অদু কৈদৌনুংদা লেম্না মাংদে, লৌশিং অদু মতম চুপ্পদা ঐখোয়দা লেংদনা লৈহৌই। অমসুং কানগুম্বা লেপ্পা লৈতনা লাইরিক ওরাইরিবা, কনসিস্তেন্ত ওইবা অদুদা সর ক্রাইতেয়িয়া অমা হেক্তা লাকপা মতমদা অদোমনা ৱারেপ অমা হেক্তা লৌরবসু মদুদা মহাক্না অদুমক মীকোক থোংবা ওইগনি। অদুনা মখোয়না মসিদা য়াম্না ৱানীংঙাই ওইদে, মীওই খরনা তোপ্পরদি নুংঙাইরম্লরোই নত্ত্রগা অসিগুম্বা কয়া হায়নরি। ঐখোয়না পেপর অসি অমুক হন্না থানবগী প্রবিজন অমদি থমখি হায়বা ঐহাক্না য়াজৈ। অদুনা মসি য়াম্না ৱাখল লৈনা লৌবা ৱারেপ অমনি হায়না ঐহাক্না লৌজৈ অমসুং মসিদা ঐখোয়না পুন্সি অসিমা অদোমগী লমন তোনশিনজরগনি।
মোদীজী : ফরে অঙাংশা, মীওই খরা লৈ মশানা মশাবু য়াম্না থৌনা ফবনি হায়না লৌজৈ। য়াম্না থৌনা লৈবনি হায়না খঞ্জৈ অমসুং ঐহাক মাস্ক উপলোই, কাংলোন ঙাক্না চৎলোই, ঐহাক মসি তৌরোই হায়না হায়রি। মতম অদুদা নখোয়দা করি ফাওবগে?
মহৈরোই : সর কাংলোনশিং অসি ঙাক্তবদি য়াদে... অদোমনা হৌজিক হায়খিবা অদুগুম্না মীয়াম্না মাস্ক উপ্পু য়াদবা নত্ত্রগা কোবিদকী গাইদলাইনশিং ফোলো তৌ য়াদবা মতম অদুদা য়াম্না শাওনিংবা পোকই মরমদি ঐখোয়গী সরকারনা লাইচৎ অসিগী মতাংদা এৱের্নেস পীরি, ইন্তরনেস্নেল ওর্গনাইজেসনশিংনা এৱের্নেস কয়া পীরি। মীয়াম্না ভাব তাদবা মতমদা য়াম্না নুংঙাইতে। অমসুং ঐহাক্না অদোমদা করিগুম্বা খরা সিয়র তৌবা পামজৈ মদুদি ঐখোয়না অমসুং ঐখোয়গী লৈকাইগী অঙাংশিংনা থা খরগী মমাংদা মফম অসিদা অনলোক তৌবা মতমদা এৱের্নেস দ্রাইব অমা চত্থখি। অমসুং ঐখোয়না স্ত্রীৎ প্পেশিং পাঙথোকপা, ঐখোয়না মফম অমদগী অমদা চৎতুনা মীয়ামদা কোবিদ গাইদলাইনশিং ঙাক্না চৎপা, সোসিএল দিস্তেন্সিং থম্বা, মাস্ক উপ্পা অমসুং মখোয়বু শুদোক-চামথোকপা অসি য়াম্না মরু ওই অমসুং নখোয়না মসি ঙাক্না চৎপীয়ু হায়না হায়জখি। অদুনা করিগুম্বা ঐখোয়না ঐখোয়গী থাক্তা লৌখৎপা য়াবা থৌরাং লৌখৎলবা অমসুং ইশানা থৌদাং লৌরবদি অচৌবা অহোংবা অমা পুরক্কনি হায়না ঐহাক্না খঞ্জৈ।
মোদীজী : ফরে ঐহাক্না খঙনীংবদি নখোয়গুম্বা ১২শুবা তম্লিবা অঙাংশিংগী ৱাখলদা ইমুং অসিদা মথংদা করি থোক্লগবা হায়না খন্দুনা লৈ হায়বা ঐহাক্না খংঙি। নহান ফাওবা হায়বদি তাং অমগী অয়ুক ফাওবা, ঙসি মসি পারগনি, হয়েং মসি পাগে, অয়ুক পুং মঙাদা হৌগৎকনি, পুং মরিদা হৌগৎকনি, মসি তৌগে, মদু তৌগে, পুম্নমক খল্লমগনি, তাইম-তেবল পুম্নমক শেমদুনা থম্লমগনি। খঙহৌদনা পুম্নমক অসি তোকখ্রবদা, অহাংবা অমা লাকপা মতমদা, অহাংবা অসি নখোয়না করম্না মেনশিনগনি?
মহৈরোই : খুরুমজরি সর! গুৱাহারি রোয়েল নোবল স্কুলদগী বিধি চৌধরীনি!
মোদীজী : গুৱাহাতিদগীরা?
মহৈরোই : হোয় সর!
মোদীজী : গুৱাহাতিদগীরা?
মহৈরোই : সর, অদোমনা মীপুম খুদিংমক্কী ৱাখল্লোন্দা অয়ুক অদু ফাওবা ৱাখল্লোন কয়া অমা লৈরমগনি হায়না হায়বীরিবা মওং অদুদা ঐহাক্না শুপ্নগী হায়জনীংবদি সর অদোমনা হৌবগা অদোমনা অদোমগী একজাম ৱারিয়রগী মতাংদা অদোমনা হায়বীখি, মসিদা ঐহাক্না পুম্নমক্ত ৱাফম অমা হায়জনীংঙি মদুদি ঐহাক্না তরা শুবা তম্লি হায়বদি ঐহাক্না তরাশুবগী পরিক্ষা থারমদাইদা ঐহাক্না ত্রেবেল তৌখি, কলকত্তাদগী মফম অসিদা লাকখি মদুদা এয়রপোর্ত্তা অদোমগী লাইরিক অদু উখি। সর ঐহাক্না মদু খুদক্তা লৈখি অমসুং ঐহাক্কী তরাশুবগী পরিক্ষাসু তৌগদৌরবনি। মসি ঐহাক ইশানা থেংনরকপা অদুনি, সর ঐহাক্না থা অমা ফাওবা নুংতিগী লাইরিক অদু পাখি অমসুং অদোমনা লাইরিক অদুগী অহৌবদা পরিক্ষাবু হরাও-কুহ্মৈ অমা ওইনা লৌনবা হায়বীখি। অদুনা সর হরাও-কুহ্মৈবু করিগীদমক অকীবা পোক্কদোইনো? হায়বদি হরাও-কহ্মৈগীদমক্তা ঐখোয়না মদু মাই পাক্নবা শেম-শাখি অমসুং অদোমনা য়োগগী খ্বাইদগী অচৌবা মন্ত্র অমা পীখি অমদি লাইরিক অদু য়োগগী মন্ত্রনা লৌশিনখি। অদুনা ৱাফম অনি অসি ঐহাক্কী ৱাখলদা তৎতনা লৈখি মদুদি ফীভম ফত্তে, পুম্নমক্তি লৈরে হায়না লৌরসি, অদুবু ঐখোয়না ৱাখল্লোন অসিগা লোইননা পরিক্ষাগীদমক শেম-শাখিবা, ঐহাক্না তরানিথোইশুবদা শেম-শাখিবগী মওং পুম্নমক অদুদা লাইরিক অসিনা মরম ওইদুনা অৱাবা মায়োক্নখিদে অসিগীদমক সর অদোমবু থাগৎচরি।
মোদীজী : ঐহাক্না হংখিবা ৱাহং অদুগী পাউখুম ফংলে অমসুং নহা ওইরিবা নুপামচা অমনা মখুৎ লেপ্তনা থংগৎলি, মহাক খুদোংচাবা ফংদ্রে। নহাক্কী নমিং করি কৌবগে?
মহৈরোই : সর ঐহাক্কী ইমিং নন্দন হেগদে কৌই।
মোদীজী : নন্দন হেগদে, নহাক কর্নাতক্তগীরা?
মহৈরোই : হোয় সর কর্নাতক্কী বেঙ্গলুরদগীনি সর!
মোদীজী : হায়বীয়ু!
মহৈরোই : সর ঐহাক্না পরিক্ষা অসি ঐহাক্কী পুন্সিগী অরোইনা পরিক্ষানি হায়না লৌজদেম সর তুংদা পরিক্ষা কয়া অমা লাক্কনি। হৌজিক ঐখোয়গী হকচাং ফনা থম্বা তাই অমসুং তুংদা লাক্কদবা পরিক্ষাশিংগীদমক শেম শাবা তাই।
মোদীজী: হৌজিক নখোয় পরিক্ষাদগী ফ্রী ওইরে, অদুদি ৱাখলদা আই.পি.এল. য়েংদুনা মতম লেনগে নত্ত্রগা চেম্পিয়ন লীগকী ফাইনেল য়েংগে নত্ত্রআ ফ্রেঞ্চ ওপন য়েংগে হায়না খনবরা নত্ত্রগা জুলাইদা হৌগদবা ওলিম্পিক অসিগীদমক খনগদ্রা, ভারতকী ওইনা ওলিম্পিক অসিগীদমক কনা-কনা চৎকনি? মখোয়গী বেকগ্রাউন্দ অসি করিনো? তাং ২১ অসি য়োগগী নুমিৎনি মসিদা ৱাখল থাদগদ্রা নত্ত্রগা করিদা ৱাখল থাদগনি?
মহৈরোই : পুম্নমক অসিদা ৱাখল থাদগনি সর!
মোদীজী : আনোক উপ্পী ইচানুপী অসি করিগুম্বা খরা হায়নীংলি, মঙোন্দা খুদোংচাবা ফংদনা লৈরে।
মহৈরোই : খুরুমজরি সর! সর ঐখোয়গী পরিক্ষা অদু অদোমনা কেন্সেল তৌখ্রে হায়না হেক খঙবগা অহানবদা য়াম্না হরাওখি মদুদি হোজিক স্ত্রেস অমদি হন্থরে, হৌজিক ঐখোয়না ঐখোয়গী কম্পিতিতিব পরিক্ষাশিংগী খক্তা শেম শাবা ফংলগনি হায়বা খংখি। মমাংদা বোর্দকী শেম শারবা মতুংদা কম্পিতিতিব পরিক্ষাশিংগী শেম শাবা হায়না খলমখি। হৌজিক্তি ঐখোয়গী কম্পিতিতিব পরিক্ষাশিংগী শেম শানবা ঐখোয়দা মতম মরাং কাইন ফংলে। অদুনা সর ঐখোয়না য়াম্না থাগৈচরি।
মোদীজী : অদুদি ৱাখলদগী পরিক্ষাগী ৱাখল অসি লেংদনা লৈরি?
মহৈরোই : হোয় সর, চুম্মি অদুমক লেংদনা লৈরি।
মোদীজী : করিগুম্বা অদোম য়ুমদা লৈবা তারবদি অদোমগী ইমা-বাবানা অদোমনা হায়রিবা পুম্নমক তারিবা নত্ত্রা?
মহৈরোই : হোয় সর!
মোদীজী : কয়াদা লৈ উৎলকউনে?
মহৈরোই : সর ঐহাক্না কৌজরকখিগে সর!
মোদীজী : কয়াদা লৈ উৎলকউনে?
মোদীজী : খুরুমজরি!
গর্জিয়ন : খুরুমজরি সর!
মোদীজী : অদুদি অদোম করি ফাওবিবগে, ইচানু্পী অসি হৌজিক ফ্রী ওইবা অসিদা?
গর্জিয়ন : সর মদু অচুম্বা ৱারেপ অমনি মরমদি লৈবাক পুম্বদা ফীভম অসি য়াম্না লুরি অমসুং অঙাংশিং অসিদা পীরম্বা অৱাবা অদুদি কোকখ্রে, মখোয়না মখোয়গী তুংগী কেরিয়রগীদমক শেম শাবা হৌবা য়ারগনি, ঐখোয়দা নুংঙাইবা পোকই।
মোদীজী : য়েংঙু নখোয়না মসি পোজিতিব ওইনা লৌবিবা অসি নুংঙাই। অতৈ অঙাংশিংনা করি হায়বা পাম্বগে?
মহৈরোই : খুরুমজরি সর! ঐহাক কেন্দিয়া বিদ্যালয় বেঙ্গলুরদগীনি। সর ঐহাক সরবু য়াম্না পামজবা ফেন অমনি।
মোদীজী : থাগৎচরি!
মহৈরোই : সর অদোমগী ৱারেপ অসি য়াম্না ফৈ মরমদি সরনা তেক্তা কাইদনা লৈরবদি অতৈ লিশিং কয়া তেক্তা কাইদনা থম্বা ঙমগনি।
মোদীজী : হকচাং ফবনা লন্নি হায়না ঐখোয়গী হায়নবা লৈ নত্ত্রা?
মহৈরোই : হোয় সর, ঐখোয়গীদমক্তদি সরদগী ইথিল লৌজরি।
মোদীজী : ফরে হকচাং ফনা থম্নবা করি তৌবগে, পুং কয়া তৌবগে অমসুং করি তৌবগে?
মহৈরোই: ঐহাক্না অয়ুক খুদিং হৌগৎগা য়োগ তৌই অমসুং মিনিৎ কুনথ্রা তৌই সর, য়োগ অমসুং হকচাং শাজেল তৌই সর, ঐহাক অমসুং ঐহাক্কী ইনাও নুপা ঐখোয় অনিনা পুন্না তৌমিন্নৈ সর।
মোদীজী : য়েংঙু নহাক্কী ইমুং-মনুংদা তারি, ঐহাক্না হংলদি নহাক শোইদনা ফাগনি।
মহৈরোই : নত্তে সর! মিনিৎ কুনথ্রা নুমিৎ খুদিংগী তৌই সর, ঐহাক অমদি ইনাও নুপা পুন্না তৌই সর, নুমিৎ খুদিংগী য়োগ তৌই অমসুং ঐহাক্কী ৱাখল নুংঙাইনবা নুমিৎ খুদিংগী ঐহাক তবলা থিল্লি সর। ঐহাক চহি অমগী মমাংদগী তবলাগী ত্রেনিং তৌরি অদুনা নুমিৎ খুদিংগী তবলা থিন্দুনা ৱাখল নুংঙাইনা থম্মি সর।
মোদীজী : অদুদি ম্যুজিক অসি নখোয়গী ইমুংগী মীপুম খুদিংমক্না ইকাই খুমনৈ?
মহৈরোই : হোয়, ঐহাক্কী ইমানা সিতারসু খোংঙি সর অমসুং তানপুরাসু খোংঙি।
মোদীজী : অদুনা ইমুংদা ম্যুজিক্কী ৱাখল্লোন লৈ।
মোদীজী : ঐহাক্কা ৱারী শাবগী হৌজিক ফাওবদা খুদোংচাবা ফংদ্রিবশিংদা ঐহাক্না খুদোংচাবা পীগনি। হৌজিক ঐহাক্কী ইমাংদা অঙৌবা ইয়রফোন হাপ্পী নুপীমচা অমা লৈরি মহাক্না করিগুম্বা খরা হায়নীংলি।
মহৈরোই : খুরুমজরি সর! ঐহাক্কী ইমিং কশিশ নেগী কৌই, ঐহাক হিমাচল প্রদেশকী সোলনগী এম.আর.এ.দি.এ.ভি. পন্লিক স্কুলদা তম্মি। সর ঐহাক্না শুপ্নগী হায়জনীংবদি মসি মঙলান অমা মঙ ফাওনবগুম্বনি, হায়বদি অদোমগী অসুম্না উন্নগনি হায়না ঐহাক্না কৈদৌনুংদা খল্লুবা তৌদে। অমসুং সরনা লৌখিবা ৱারেপ অদুগীদমক অদোমবু থাগৎচরি হায়না হায়জনীংঙি মরমদি +২দা তম্লিবা মহৈরোই ঐখোয়গী ওইনা চহি অমা মখাই অসি অদুমক লেংদনা লৈরকখি। করিগুম্বা মখল অমতগী দিবেলপমেন্ত লৈখিদে অমসুং রিতার্দেসন অমত্তসুলৈখিদে মরম অসিনা সরনা ৱারেপ অসি লৌবীরকপদা নুংঙাইবা পোকচৈ অমসুং সরবু থাগৎপা ফোঙদোকচরি।
মোদীজী : খুৎ থাংগৎলক্লিবী অঙাং, করি হায়নীংঙি ইচাদি।
মহৈরোই : খুরুমজরি সর! ঐহাক ক্লাস XII তম্লিবী দিল্লী পব্লিক স্কুল, জয়পুর, রাজস্থানদগীনি। ঐহাক্কী ইমিং জন্নৎ সাক্ষী কৌই। ১২গী বোর্দ পরিক্ষাগীদমক অদোমনা লৌখিবা ৱারেপ অদুবু ঐহাক্না তরাম্না ওকচৈ। হৌজিক ওইরিবা ফীভম অসি য়েংলগা ৱারেপ অদু অচুম্বা খোঙথাংনি মরমদি অঙাংশিং শাফনা থম্বা অমসুং হকচাং ফনা থম্বা অসি মরু ওই। ঐখোয়না সি.বি.এস.ই.দা লেংবা নাইদ্রবা থাজবা থম্লি মদুদি মখোয়না ইভাল্যুএনগীদমক থম্লকপা ক্রাইতেরিয়া পুম্নমক মহৈরোইগী য়াইফনবা ওইগনি। ঐখোয়না কন্না হোৎনবগী মহৈ ঐখোয়না শোইদনা ফংগনি হায়না ঐহাক্না থাজবা থম্লি, থাগৎচরি সর।
মোদীজী : ফরে অদুদি লৈরিবা মমা-মপা পুম্নমক স্ক্রীন্দা লাকহনবীয়ু, ইনাক্তা ইমা-ইপা লৈরবদি কৌশিনবীয়ু মরমদি মখোয় য়াওনীংলমগনি অমসুং ঐহাক্কী ওইনসু নখোয় পুম্নমক্কা ৱারী শাবনা ফগনি। ঐহাক্কী মাংদা লৈরিবা নহা, হায়বীয়ু। অঙৌবা ফুরিৎ লিৎলিবা মীওই অসিনা করিগুম্বা খরা হায়রি।
মহৈরোই ১ : সর হৌজিক ইমা লৈতে অদুবু ইমাগা ঐহাক্কা পুন্না লৈবা মতমদা মহাক্না মোদীজীনা শোইদনা তৌরক্কনি, ৱাখল ৱাগনু হায়না হায়বীখি অমসুং লোকদাউন তৌরিঙৈ মনুং অদুদা কোইসু শাংলকখি মদুদা ইমানা হায় অসুম্না থম্লদি কমাইনা তৌগনি মদুদা ঐহাক্না ইমাদা হায় মোদীজীগী ফেন ওইরুবনা কোই অসুম্না খাকপদা অকাইবা লৈতেনা।
মহৈরোই ২ : সর ঐহাক্কী মিং শিবঞ্জলি অগর্ৱাল কৌই ঐহাক কেন্দ্রিয়া বিদ্যালয়, জে.এন.য়ু., নই দিল্লীদগী মহৈরোইনি। সর ঐহাক্না হায়জনীংবদি পরিক্ষা কেন্সেল তৌরবনিনা, ঐখোয়না ফংলিবা অহেনবা মতম অসি ঐহাক্না ঐহাক্কী এন্ত্রান্সকী পরিক্ষাশিং থানবা শেম শাবা, অমসুং কম্পিতিতিব পরিক্ষাশিং থানবা শেম শাবদা শোইদনা শিজিনগনি অমসুং সরনা পরিক্ষা কেন্সেল তৌবীবগীদমক অদোমবু হন্না-হন্না থাগৎচরি।
মোদীজী : নখোয় পুম্নমক অসুম্না তৌরসু চে অমদা নম্বর ইদুনা ফম্বীয়ু, ঐহাক্না নম্বর অদু হায়জরক্কে অদুগা ঐহাক্না মশিং অদু খুদক্তা কৌজরক্কে। নত্ত্রবদি তৌরিবা অসি ঐহাক্না নখোয়গী নমিং খঙবা নত্তে মরমদি ঐহাক খঙহৌদনা লাকপনি অমদি নখোয়দা অৱাবা পীররে।
গর্জিয়ন : হেল্লো সর! ঐখোয় অদোমবু য়াম্না পামজবা ফেনশিংনি। অদোমনা লৌরকপা ৱারেপ খুদিংমক অঙাংশিংগী য়াইফনবা ওইরগনি। ঐখোয়না সরগীদমক লেপ্পী অমসুং মতম চুপ্পদা লেপকনি।
মোদীজী : নম্বর ৱন?
গর্জিয়ন : খুরুমজরি সর! য়াম্না থাগৎচরি সর, অদোমগী ৱারেপ অদু ঐখোয়গী অঙাংশিংগী ওইনা য়াম্না অফবনি, হৌজিক মখোয়দা....
মোদীজী : ঐহাক্না হৌজিক্তা নখোয় পুম্নমক্তা হায়খ্রে মদুদি ৱারেপ অসিগী মতাংদা, পরিক্ষাগী মতাংদা ৱারী শাররোইসি হায়না। অতোপ্পা ৱারী ওইনা শাসিরা?
গর্জিয়ন : য়াই সর, য়াই! নুংঙাইবা ৱারী শাসি হায়রগনি ঐহাক্না ঙসি অদোমগা উন্নজবা ফংজবা অসিদা নুংঙাইবা অসিগুম্না শহরুখ খান উন্নবদা পোকখিদে। মসি মঙজরকপা মঙলান অমা মঙ ফাওনবনি অমসুং মসি য়াম্না ফৈ সর, নহাক্না খ্বাইদগী অফবনি অমসুং হৌজিক ঐখোয়গী অঙাংশিংগী তুংদা লাক্কদবা মতমশিং অসি মখোয়না নীংথিনা শিজিন্নহনদুনা মখোয়গী কেরিয়র শেম্বদা শিজিন্নহনগনি।
মোদীজী : ২৬
গর্জিয়ন : সর ঐহাক দান্সর অমনি, ঐহাক্না মেন্তেল হেল্থ অমসুং ফিজিকেল হেল্থকীদমক শগোই শাই। ঐহাক্না কথক শাজৈ, সাইক্লিং তৌবা পাম্বা মতমদা ঐহাক সাইক্লিং তৌই অমসুং অদোমগী রিজল্ত অদোমগী ৱারেপ অদু তারবা মতুংদা ঐহাক পুং বারো ফাওবা তুমখি মরমদি পরিক্ষানা মরম ওইরগা অয়ুক পুং নিপানদা অদুম হৌগৎখি অদুবু নুমিৎ অদুদি ঐহাক পুং বারো ফাওবা তুমখি সর।
মহৈরোই : সর ঐগী মিং.... ঐহাক তামিলনাদুদগীনি সর! সর ঐহাক্না বোর্দ কেন্সেল তৌগনি হায়না খনখি অদুনা ঐহাক্না লাইরিক য়াম্না পাখিদে। ঐখোয় রাজস্থানদগী ওইজরবসু তামিল নাদুদা লৈ।
মোদীজী : অদুদি নহাক এস্ত্রোলোজীসু তম্বরা, এস্ত্রোলোজী খঙবরা? অদু ওইরবদি অসুম্না থোক্কনি হায়বা অসি করম্না খঙলিবনো?
মহৈরোই : হোয় সর! ঐহাক্না চুম্না থোরকপা য়াই হায়না খল্লুবনি অমসুং ৱারেপ অদু অফবা ৱারেপ অমনি... লোকদাউন্না মরম ওইরগা ইমুংগী মীওইংশিংগা নুংঙাইনা মতম লেনখি।
মোদীজী : য়েংঙু, চয়োল অমগী মনুংদা ইমুংগী মীওই পুম্বনা শাওরক্লগনি। নহাক মসি তৌবা য়ারোই, নহাক ঙন্না হৌগৎতে, চৎলো ইরু লুথোকলুরো, নহাক ইরুজথোক্তে, চৎলো নহাক্কী বাবা হল্লকপা মতম ওইরে, য়েংঙু হৌজিক চৈবা হৌরক্লগনি।
মহৈরোই : খুরুমজরি সর! ঐহাক্কী মিং তমন্না কৌই, ঐহাক দি.এ.ভি. মোদেল স্কুল, ৱেস্ত বেঙ্গলদগীনি। অদোমনা হায়খিবা অদুগুম্না ঐখোয়দা মতম য়াম্না লৈখি অদুনা ঐহাক্কী মরুপশিংগা লোইননা ঐহাক্না লোকদাউন মনুংদা য়ুত্যুব চেনেল অমা হাংখি অসুম্না মদুদা ঐখোয়না মীৎয়েং চংখি। মদুগা লোইননা ঐহাক্না.....
মোদীজী : করি মমিং কৌবগে? য়ুত্যুব চেনেল অদু করি মমিং কৌবগে?
মহৈরোই : তমন্নাশর্মিলী... মদুদা ঐখোয়না তোঙান-তোঙানবা ভিদিওশিং হাপখি। ঐখোয়না অপীকপা শৈরেং অমা ইখি, মদুগী মতাংদসু ঐখোয়না ভিদিও অমা শেমখি। শোর্ত ফিম্ম অমসু লৈ মদুসু ঐখোয়না হাপখি।
মোদীজী : ২১, হায়য়ু ইচা!
মহৈরোই : সর ঐহাক্কী অবোক অমসুং বাবাগা লোইননা লৈজরি।
গর্জিয়ন : সর অদোমনা লৈবাক অসিগীদমক তৌবীখিবা পুম্নমক্কীদমক সরবু থাগৎপা ফোঙদোকচরি। হন্না-হন্না থাগৎচরি। ঐহাক্না হায়গদবা ৱাহৈ লৈত্রে। অদোমনা লম খুদিংমক্তা তৌরিবা পুম্নমক অদুগীদমক হন্না-হন্না থাগৎচরি।
মহৈরোই : সর ঐঙোন্দগী হেন্না ঐহাক্কী অবোক্না মতম পুম্বদা অপদেতেৎ ওই, অদোমগী ই-পাউ খুদিমক ফোলো তৌই অমসুং ঐঙোন্দা ঙসি মসি লাউথোকখ্রে, মসি তৌখ্রে হায়না পাউদমবূ। মহাক অদোমবু য়াম্না পামজবা ফেন অমনি।
মোদীজী : অদুদি অনোক্না রাজনীতি লোইনা খঙলে?
মহৈরোই : হোয় সর! অবোক্না রাজনীতিগী মরমদা পুম্নমক খংঙি। রাজনীতিগী ই-পাউগী মতাংদা পুম্নমক অপদেৎ ওইদুনা লৈ।
মোদীজী : হন্দক্তি নিং-খাতমখিবগী চহি হুম্ফুতরা মঙা শুরগনি। নিং-খা তমখিবগী চহি হুম্ফুতরা মঙা শুরক্লে। নিংতম ইহৌ মতমদা অদোম্না লৈরিবা জিলা অদুদা করি থৌদোক থোকখিবগে? নিংতম লালগী মতমদা করি থোকখিবগে? মসিদা অদোম্না ফজরবা এসে অমা ইবা ঙমগদরা?
মহৈরোই : হোয় সর! সোইদনা ইবা ঙমগনি।
মোদীজী : রিসর্চ তৌগদরা?
মহৈরোই : তৌগনি সর!
মোদীজী : অশেংবগী?
মহৈরোই : হোয় সর!
মোদীজী : য়াম্না ফরে অদুদি!
গর্জিয়ন : সর ঐহাক অদোম্বু য়াম্না পামজবা মীওই অমনি। সর, অদোম্না লৌরিবা ৱারেপ অদু য়াম্না ফবা ৱারেপ্নি হায়না ঐখোয়না খল্লি। অদোম্না অঙাং পুম্নমক্কী খনবীবগীদমক ঐহাক্না অপেনবা পোকই, ঐহাক অদোম্বু য়াম্না পামজবা মীওই অমনি অদুগা অদোম্না কাশ্মীরদগী আর্তিকল ৩৭০ লৌথোকখিবা অদুসু য়াম্না ফবা খোংথাং অমনি, ঐহাক্না অপেনবা পোকই।
মোদীজী : থাগৎচরি!
মহৈরোই : সর মখোয় ঐহাক্কী ইমাগা বাবাগনি!
মোদীজী : অদোম্না ঐঙোন্দা হায়খিবা অদু মখোয় লোইনা খংলে অদুনা হৌজিক অদোম্না তুং ইনবা তারে।
গর্জিয়ন : সর ঐহাক্না করিগুম্বা খরা ফোঙদোকপা পাম্মি সর। সর অদোমগী ক্বালিতী খুদিংমক ঐহাক্না ইকাই খুম্নবগা অদোমগী পুকচেক শেংবদসু থাজবা থম্মি। অদুবু সর অদোমদা করিগুম্বা অমা হনগৎচরি মদুদি ঐখোয়গী লৈবাক ভারত্তা পুকচেল শেংনা থবক তৌনিংবা মীওইশিং অদু হৌজিক নমথবীরি। হীরম অসিদা মখোয়গী পুকচেল শেংবা অদু উরগা অঙাংশিংনা মতুং ইন্নবা অমসুং অতোপ্পনসু মতুং ইন্নবা হায়রিবা মীওইশিং অদুবু ইকাই খুম্নবা উৎনবা পোলিসি খরা শেম্বীয়ু।
মোদীজী : পোলিসিদি শেম্লে অদুবু কনাগুম্বা মীওই খরদি হায়রিবা অসিদা অপনবা পীনবা হোৎনরি। ঐখোয় পুম্নমক পুল্লগা এনবাইরনমেন্ত অমা শেম্লবদি মসি শোইদনা মাই পাক্না পাংথোকপা ঙমগনি অমসুং অফবা খুদিংমক পাংথোকপা ঙমগনি।
মোদীজী : ৩১?
মহৈরোই : জয় হিন্দ সর!
মোদীজী : জয় হিন্দ! হোয় ইচানুপা নহাক্না হায়নিংবা অদু করিনো?
মহৈরোই : সর ঐগী ইমিং অর্নি সাম্লে কৌই ঐহাক এনি বেসন্ত স্কুল, ইন্দোরদগীনি। সরনা লৌখিবা ৱারেপ অসি য়াম্না ফবা ৱারেপনি অদুগা মসিগী মথক্তা ……..
মোদীজী : অদোমগী ইন্দোর অসি করিগীদমক মমিং চৎপগে?
মহৈরোই : লু নানবা!
মোদীজী : ইন্দোরনা লু-নানবগী মতাংদা পাংথোকখিবা থবক অসি মীপুম খুদিংমক্না ঙাংনরি। ইচানুপা মশিং অসি মপুংফানা উদ্রে অদোমগী মশিং অসি মঙারা?
মহৈরোই : খুরুমজরী সর! সর ঐহাক জৱাহরলাল নবোদয় বিদ্যালয়, মন্দি হিমাচল প্রদেশতগীনি। সর ঐহাক্কী ইপা অসি অদোমগী ফেন অমনি।
মোদীজী : অদোমগী খুঙ্গং অসি কদোমদা লৈবগে?
গর্জিয়ন : হিমাচল প্রদেশকী মনাক্তা জিলানা মান্দিনি। মান্দিদগী কিলোমীতর নিপান মাপল চৎলগা লৈ …. নুংঙাইরিবরা সর?
মোদীজী : ঐহাক নুংঙাইরি! অহানবদা মফম অসিদগী সেববাদি চাবগী খুদোংচাবা ফংখি। ঐহাক য়াম্না নুংঙাইবা পোকই, নখোয় পুম্নমক্কা ৱারী শাবগী খুদোংচাবা ফংলে অমসুং ভারতকী নহারোলশিং পোজিতিব ওই অমসুং প্রেক্তিকেল ওই হায়বগী ঐহাক্কী থাজবা অদু হেন্না হেনগৎলে। নেগেতিব ওইবা ৱাখল্লোনশিংগী মহুৎ নখোয়না খুদোংথিবা অমসুং শীংনবশিংনা অদুনা নখোয়গী থৌনা ওইনা ওন্থোক্লি। মসি ঐখোয়গী লৈবাক অসিগী নহারোলশিংগী তোপ-তোপ্পা মগুন অমনি। য়ুমদা লৈনা-লৈনা নখোয়না ইন্নোভেসনশিং পুথোকপা অমসুং অনৌ-অনৌবা পোৎশিং তমশিনবা অসিনা নখোয়গী মনুংদা অনৌবা সেল্ফ কনফিদেন্স অমা পোকহল্লি। অমসুং ঙসি ঐহাক্না খঙহৌদনা লাক্লি, নখোয়না ঐহাক লাক্কনি খংবা নত্তে অদুবু ৱারী শাবদা লৎপা তৌদনা শারি নখোয়না নুংতিগী নখোয়গী ওজাশিং অমসুং ইমা-ইপাগা ৱারী শাবগুম্না ঐহাক্কসু ৱারী শারি। লৌথুম লৌকোই লৈতবা মওং অসি ঐহাক্কী ওইনদি নুংঙাইবা ৱাফম অমনি। ঐহাক্কী লৈবাক অসিগী কচিন-কোয়াদগী অঙাংশিং অসিগা কোইনদনা ৱারী শাবা ফংজবা অসি ঐহাক্কী য়াম্না নুংঙাইবা মীকুপ অমনি। নত্ত্রবদি মখোয়না মসিদি মহাক্নিনে হায়দুনা য়েংদুনা অদুমক লৈখি, অদুগা মহাক্না ৱাসু অমত্তা ঙাংলরোই। অদুবু নখোয়না থৌনা লৈনা করি অমত্তা কাওবা লৈতনা ৱারী শারি। মসি ঐহাক্ক ওইনদি য়াম্না ফবা এক্সপরিয়েন্সনি।
মরুপশিং,
নখোয়না থেংনরিবশিং অসি নখোয়গী পুন্সিগী তাংকক খুদিংমক্তা য়াম্না কান্নবা ওইরগনি। মথংদা অরুবা তানফমশিংদা মদু হন্না-হন্না নীংশিংদুনা মদুদা কপ্পা-লাওবা তৌদুনা মতম মাংহল্লোইদবনি, অরুবা তানফমশিংদগী করিগুম্বা খরদি তমশিলমগনি, মদুদগী নখোয়না থৌনা ফংগনি অমসুং তমশিল্লিবা অদুগা লোইননা নখোয়না মাংদা চংশিনগদবনি। নখোয়না লম অমা হেক্তদা চৎপা মতমদা অনৌবা কয়া তৌবা ঙমগনি। নখোয়না উরমগনি, স্কুলশিং, কোলেজশিংদা ঐখোয়দা তীমগী ৱাখল্লোনগী মতাংদা হন্না-হন্না তাকপীখি। অপুনবনা পাঙ্গলনি হায়বগী মতাংদা ঐখোয়দা তাকপীখি। অদুবু করোনাগী অৱাবা পুংফম অসিদা মসিগী মতাংদা কুপ্না উহৌনবা, খঙনবা, মসিগা লোইননা হিংনবগী খুদোংচাবা অমা ফংখি। ঐখোয়গী খুন্নাই অসিদা মীপুম খুদিংমক্না অমনা অমগী মতেং পাংনদুনা লৈবাক অসিনা তীম অমগী ৱাখল্লোন্দা অচৌবা শীংনবশিং করম্না মায়োক্নখি হায়বা উবা ফংখি। ঐখোয়না পুম্নমক অসি থেংনখি। মীয়াম্না শরুক য়াবা অমসুং তীম অমা ওইনা থবক তৌবগী এক্সপরিয়েন্স অসিনা নখোয়দা অনৌবা থৌনা পীগনি হায়না ঐহাক্না থাজৈ।
মরুপশিং,
অৱাবা মতমদসু ঐখোয়গী লৈবাক অসিগী ঐখোয়না পুৱারী য়েংলবদি ঐহাক্না কনাগুম্বা মীওই অমগা হৌজিক ইচানুপী অদুগা ৱারী শাবদা মহাক্কী ইমুংগী মীওই অসি লৈখিদ্রে হায়বা অসিগুম্না হন্দকসু ৱারী শাবা মতমদা ঐখোয়না খঙবা ঙমগনি মদুদি মসি অচুম্বা ৱাফম নত্তে অদু ওইরবসু মহাক্কী মমিৎতা ঐহাক্না আশা অমা উবা ফংঙি। মীপুম খুদিংমক্না ফরে খুদোংথিবা অসি লাক্লে অদুবু ঐখোয়না মাই পাক্কনি হায়না খন্নরি। ভারত মচা পুম্নমক্কী মচিনদগী খোঞ্জেল অসি থোরক্লি, মালেম পুম্বদা লাইচৎ অসি লৈরি, চহি চামা অসিদা অসিগুম্বা খুদোংথিবা অমুক্তা থোকখিদ্রি, চারোন মরি-মঙা অসিদা কনা অমত্তনা মসিগী মতাংদা তাখিদ্রি, কনা অমত্তনা উখিদ্রি, মসি ঐখোয়গী মতম অসিদদি থোক্লরর। অদুবু ভারত মচা খুদিংমক্তগী খোঞ্জেল অমা খক্তা থোরক্লি, নত্তে ঐখোয়না মসিবুসু মাইথিবা পীগনি, মসিদগী মাই পাকপা ঙমগনি অমদি লৈবাক অসিদা অনৌবা মঙালগা লোইননা মাংদা চংশিনগনি। অমসুং পুন্না হোৎনদুনা মাংদা চংশিনগনি, মসি ঐখোয়গী ফীরেপনি অমসুং নখোয়না মাংদা চংশিনবা মতমদা মসিগী মওং অসিদা নখোয়না পুন্না মাংদা চংশিনবা ঙমগনি অমদি লৈবাক অসিদা অনৌবা পনখৈশিং পুরক্কনি হায়না ঐহাক্না মপুং ফানা থাজবা থম্লি।
অমসুং ঐহাক্না হায়খিবা অদুগী মতুং ইন্না জুন ৫ অসি এনভাইর্নমেন্ত দেনি, এনভাইর্নমেন্তগীদমক করিগুম্বা খরা তৌ মরমদি পৃথিবী অমসুং মহৌশাবু কনবা হায়বা অসি ঐখোয়গী থৌদাংনি। মসিগী মওং অসিদা জুন ২১ অসি মালেমগী য়োগগী নুমিৎনি হায়বা নীংশিংঙু অমসুং য়ু.এন.দা ৱারেপ কয়া লৌখরবসু য়োগগী নুমিৎ অসি মালেমগী লৈবাক অয়াম্বনা শৌগৎলি। য়ু.এন.দা লৈরিবা অয়াম্বা লৈবাকশিংনা মসিবু শৌগৎলি, অসিগুম্না মমাংদা অমুক্তা থোকখিদ্রি। অদুনা য়োগগী নুমিৎ অসিদা অদোমসু অদোমগী য়ুমদা লৈদুনা য়োগ তৌবীয়ু, অমসুং ঐহাক্না হায়খ্রে মদুদি মেচ কয়া লৈ, ওলিম্পিক্স লৈরে, নখোয়না লৈবাক অসিগী করম্বা হৌগৎলক্লিবা শান্নরোইনা হন্দক ওলিম্পিক্সতা চৎলিবগে খংবা মথৌ তাই। ওলিম্পিক্সতা চৎলিবা শান্নরোইশিংনা কয়াম কন্না হোৎনবগে, করম্বা অৱাবা ফীভমদা মাংদা চংশিনবগে, মসি খঙবনা ঐখোয়দা অনৌবা ইথিল পীরি, ঐখোয়দা অনৌবা থৌনা পীরি। মরম অসিনা নহা ওইরিবা নখোয় পুম্নমক্না মতম নীংথিজনা শিজিন্নগনি হায়না ঐহাক্না থাজবা থম্লি।
কোরোনাগী মতম অসিদা বেক্সিনেসন তৌরিবা অসিদা অদোমগী ইমুংদা লৈরিবা মীওই খরগী অদোমনা রেজিস্ত্রেসন তৌবগী থবক্তা মতেং পাংবা য়াগনি। য়ুম্লোন্নরিবদা লৈরিবা মীওইশিংগী রেজিস্তর তৌবগী থবক তৌদুনা বেক্সিন লাকপা মতমদা মীয়ামদা বেক্সিন ফংহনগনি। শেবা তৌবগী ৱাখল্লোন অসিগা লোইননা থবক খুদিংমক তৌ। ঐহাক্না নখোয় পুম্নমক্তা য়াইফ মঙ্গোল পীরি। নখোয়গী ইমা-ইপানা মতম চুপ্পদা নখোয়বু থৌজানবীবা ওইরসনু। নখোয়গী মঙলান থুংহন্নবা হোৎনৌ অমসুং নখোয়গী মঙলান অদুগীদমক নখোয়গী ইমা-ইপানা নখোয়গীদমক চাউথোকচবা পোক্কনি হায়না ঐহাক্না থাজৈ। নখোয়গী নরক্তা ঐহাক্না খঙহৌদনা য়াওবা ফংজবা অসিদা ঐহাক্না য়াম্না নুংঙাইবা পোকই। নখোয়না ফাগী-জুগাই তৌদুনা ৱারী শান্নরম্মি অদুবু ঐহাক লাকপদগী মদুদা খরা দিস্তর্ব তৌখ্রে। অদুবু ঐহাক য়াম্না নুংঙাইবা পোকই। ঐহাক্না নখোয়বু থাগৎপা ফোঙদোকচরি।
হন্না-হন্না থাগৎচরি!


text:
লখিপুরওনলাইন দিজিতেল দেস্কঃ আসাম কেবিনেত মীফমনা ঙরাং লৌখিবা ৱারেপশিংগী মনুংদা হকশেল লোয়শংগী মনুং চন্না লৈগদবা দোক্তর, নর্স, পারামেদিকেল নচিংবগী নৌনা থবক লৌগদবা পোস্ত ৮৮৫৫ গী এপ্রোভেল পীখ্রে।
আসাম লৈঙাক্কী মখাদা লৈবা স্তেত এম্পলোয়ীশিংগী দিএ অমসুং পেন্সনারশিংগী দিআর চাদা ১১ হেনগৎখ্রে। মসি চহীসিগী জুলাইগী ১ দগী চৎনবা হৌরগনি। অদুগা য়াম্না মরুওইবা ৱারেপ অমদা রাজ্য অসিগী কন্সতিতুয়েন্সি খুদিংমক্তগী মীওই ৫০ তৌদুনা পুন্না নহারোল ৬৬০০ তা গারী থৌবা তম্বীগদৌরি। ত্রান্সপোর্ত অমসুং স্কীল দেবলপমেন্ত দিপার্তমেন্তনা শিল্লাংদুনা নুমিৎ ৪৫ নি চুপ্না পাঙথোক্কদবা ত্রেনিং অসিদা শরুক য়াবা মীওই খুদিংমক্তা দ্রাইভিং লাইসেন্স পীবগা লোয়ননা পেসেন্জর গারী লৈবদা লুপা লাখ ১ গী সাবসিদি পীগদৌরি।


text:
খুরুমজরি!
নখোয় পুম্নমকপু নুংঙাইরবা অজাদি কা অমৃত মাহোতসব অমসুং গুজরাতকী নুমিৎকীদমক্তা য়াইফ-পাউজেল পীজরি! ঐখোয় পুম্নমক্না ওন্তারিয়োদা লৈবা সনাতন মন্তদির কলচরেল সেন্তরনা কনাদাদা ভারতকী কলচর অমসুং ভারতকী ভেল্যুশিং ঙাক্না থম্বদা লৌখিবা থৌদাং অদু খঙই। নখোয়না হোৎনরিবশিং অসিদা কয়ামুক য়াম্না মাইপাকপা ঙম্লবগে অমসুং নখোয়না নশাগী ওইবা অফবা শক্তম অমা করম্না থনম্বগে হায়বদু ঐহাক্না কনাদাগী খোংচৎশিং অদুদা থেংনখ্রে। ২০১৫দা কাওঙমলরোইদবা এক্সপরিয়েন্স, কনাদাদা ভরত্তগী হৌরকপা মীশিংগী নুংশিবা অমসুং মীনুংশি অদু ঐহাক্না কৈদৌনুংদা কাওবা ঙম্লরোই। ঐহাক্না সনাতন মন্দির কলচরেল সেন্তর অমসুং মসিগী ইন্নোভেতিব ওইবা থবক অসিগা মরী লৈনবা নখোয় পুম্নমকপু থাগ৭পা ফোংদোক্লি। সনাতন তেমপলদা লৈরিবা সর্দার বল্লবভাই পতেলগী মীতম অসিনা ঐখোয়গী কলচরেল ভেলভুশিং কনখৎহনবদা নত্তনা লৈবাক অনি অসিগ মরক্তা লৈরিবা মরী অশিগী খুদমসু ওইগদৌরিবনি।
মরুপশিং,
ভারতমচা অমনা মালেম অসিগী মফম অমহেক্তদা লৈবা ওইসনু, মীরোল কয়াসু লৈবা ওইসনু, মহাক্না মহাক্কী ভারতমচা অমা ওইবগী লিচৎ, ভারত্তা মহাক্কী থাজবা অমসুং অচেৎ নিংজবা অদু খরা ফাওবা তাদে। মহাক্না লৈবাক অমহেক্তদা লৈবা ওইসনু মহাক্না লৈরিবা লৈবাক অদুগীদমক্তা কত্থোকপগা লোইননা থমোই শেংনা সেবা তৌই। মহাক্কী পারি-পুরিশিংনা ভারত্তগী পুখিবা গনতন্ত্রগী ওইবা ৱাখল্লোনশিং, মথৌ মশক খঙবা অদু মহাক্কী থমোইগী কাচিন অমদা মতম চুপ্পদা হিংদুনা লৈ।
মসি ভারতনা লৈবাক অমা ওইবদা নত্তনা মমিং লৈরবা চৎনবী, ৱাখল্লোনগী হৌরকফম, চৎনবীগী হৌরকফমসু ওইরিবনি। ভারত অসি ‘ৱাসুধৈৱ কুতুম্বকম’গী মতাংদা ৱারী শারিবা খ্বাইদগী অহেনবা ৱাখল্লোন্নি। ভারতনা অতোপ্পা অমগী মাংহল্লগা মশাগী চাউখৎপগী মতাংদা খনদে। ভারতনা মখোবঘা লোইননা মীওইবা জাতিগী অমসুং মালেম পুম্বগী য়াইফবা পাম্লি। মরম অদুনা কনাদা নত্রগা অতোপ্পা লৈবাক অমহেক্তদাভারতকী কলচরগীদা কত্থোক্লবা তেমপল অমা শাবা মতমদা লৈবাক অদুগী ৱাখল্লোনশিং অদবুসু অমুক হেন্না হেনগৎহল্লি।
মরম অদুনা নখোয়না কনাদাদা ভারতনা নিংতম্বগী অমৃত মাহোতসব পাংথোক্লবদি, গনতন্ত্রগী ওইবা মান্নবা হেরিতেজকীসু সেলেব্রেশন পাংথোকই। অমসুং মরম অদুনা ভারতকী নিংতম্বগী অমৃত মাহোতসব পাংথোকপা অসিনা কনাদাগী মীয়ামদা ভারতপু য়াম্না নকশিন্না য়েংবগী খুদোংচাবসু পীরগনি।
মরুপশিং,
অমৃত মাহোতসবকা মরী লৈনবা থৌরম, সনাতন মন্দির কলচরেল সেন্তরগী মফম অমসুং সরদার পতেলগী মীতম মশামক ভারতকী অচৌবা শক্তম অমনি। নিংতম লানদা ঐখোয়গী নিংতম লান্মীশিংনা করি খনখিবগে? নিংখা তম্বা লৈবাক অমগীদমক্তা মখোয়না করম্না অৱাবা কয়া মায়োক্নখিবগে? মোদর্ন ওইবা ভারত অমা, খুমাং চাউশিল্লবা ভারত অমা! অমসুং মদুগা লোইন-লোইননা মখোয়গী ৱাখল্লোন্না, খল্লিবা, ৱাঙুলোন্না হৌরকফম অদুগা কনেক্ত তৌবা ভারত অমা। মরম অদুনা সরদার সাহেবনা নিংতম্লবা মতুংদা তাঙ্কক অমদা লৈরিবা চহি লিশিংকয়াগী লিগেসী মতাংদা ভারতপু অমুক হন্না নিংশিংহন্নবা সোমনাথ তেমপল অসি নৌনা শেমজিনখি। গুজরাতনা কলচরেল মহায়গ্যা অদু উখি।
ঙসি নিংতম্বগী অমৃত মাহোতসব অসিদা, ঐখোয়না অসিগুম্বা অনৌবা ভারত অমা শেমগৎনবা ফিরেপ লৌরি। ঐখোয়না মদুগী মঙলান অদুবু মঙফাওনহন্নবা সর্দার সাহেবকী ফিরেপ অদুবু অমুক হন্না লৌরি। অমসুং মসিগী ‘স্তেচু ওফ য়ুনিতী’ অসি লৈবাক অসিগীদমক্তা য়াম্না চাউরবা ইনসপিরেশন অমনি। ‘স্তেচু ওফ য়ুনিতীগী’ মতৌ তম্লিবা, সর্দার সাহেবকী মীতম অসি কনাদাগী সনাতন মন্দির কলচরেল সেন্তরদা খিল্লগনি।
মরুপশিং,
ঙসিগী থৌরম অসি ভারতকী অমৃত সঙ্কল্প অসি অকক্ননা ভারতকী ঙমখৈ খক্তদা নত্তে হায়বগী খুদমনি। মসিগী ফিরেপশিং অসিনা মালেম শিনবা থুংনা শন্দোরক্তুনা মালেম পুম্ববু কনেক্ত তৌরি। ঙসি ঐখোয়না ‘আত্মানির্ভর ভারত’ কেমপেন অসিবু মখা চৎথবগা লোইননা ঐওয়না মালেম অসিগীদমক্তা খুমাং চাউশিন্নবগী অনৌবা ওইথোকপা য়াবা কয়া অমা হাংদোরক্লি। ঙসি ঐখোয়না য়োগ অসিবু শন্দোক্নবগীদমক্তা হোৎনবা মতমদা, ঐখোয়না মালেম অসিগী মীপুম খুদিংমক্কীদমক্তা ‘সরভে সন্তু নিরাময়’গী য়াইফ-পাউজেল পীরি।
ভারতকী খোনজেল অসিনসু ক্লাইমেত চেঞ্জ অমসুং সস্তেন্নেবল দেবেলপমেন্তগুম্বা হীরমশিং অসিগী মতাংদা মীওইবা জাতি পুম্বগী মহুৎ শিন্দুনা তাক্লি। ভারতকী কেমপেন অসিবু পুখৎপগী মতম ওইরে। ঐকোয়না কন্না ওৎনরিবা অসি ঐখোয় খক্তগী নত্তে অদুবু মসি ভারতকী খুমাং চাউশিনবদা মীওইবা জাতিগী য়াইফবনি, অমসুং ঐখোয়না মসিবু মালেম পুম্বনা খঙহনগদবনি। ভারত মচা নখোয় পুম্নমক্না অমসুং ভারত্তগী হৌরকপা মিশিংনা মসিদা লৌগদবা য়াম্না চাউরবা থৌদাং লৈরি।
অমৃত মাহোতসবকি মসিগী থৌরমশিং অসি ভারতকী থবকশিং, ভারত ৱাখল্লোনশিংবু মালেমদা পুরক্নবগী পাম্বৈ অমা ওইগদবনি অমসুং মসি ঐখোয়গী ওইনা খ্বাইদগী মরু ওইবা ওইগদবনি! এখোয়গী আইদিয়লশিং অসি ইন্দুনা ঐখোয়না অনৌবা ভারত অমা শেম্লগনি অমসুং অফবা মালেম অমগী মঙলান অদু মঙফাওনহল্লগনি হায়বসি ঐগী থাজবনি। মসিগী ৱাখ্লোন অসিগা লোইননা, নখোয় ময়াম পুম্নমকপু য়াম্না থাগৎচরি!


text:
ডিষ্ট্রিক্ট স্টেটিস্টিকেল ওফিস
ষ্টেট হেড ক্বাতর ওইরিবা ডাইরেক্তেরেৎ ওফ ইকোনোমিক্স এন্দ ষ্টেটিস্টিক্স, লম্ফেলপাৎ, ইম্ফাল দা ওফিস ওইদুনা লৈরীবা ডিষ্ট্রিক্ট স্টেটিস্টিকেল ওফিস, ইম্ফাল ইষ্ট ডিষ্ট্রিক্ট অসি কুমজা ০১/০৬/২০০০ স্টেটিস্টিকেল ওফিস (ডীঃএসঃও), ইম্ফালদগী খায়দোকতুনা লৈরকখিবনি।
ডীঃএসঃও, ইম্ফাল ইষ্টনা লৈরকপদগী স্টেটিস্টিকেল গী ওইবা থৌরম ময়াম অমা ডাইরেক্তোরেৎ ওফ ইকোনোমিক্স এন্দ ষ্টেটিস্টিক্স, গোভর্নমেন্ট ওফ মণিপুর গী লমজিং লমতাক্কী মখাদা থবক কয়া অমা পায়খৎপা ঙমলে। ডীঃএসঃও, ইম্ফাল ইষ্টকী মরুওইবা থৌদাংদী মরুওইবা থবক্কী দাতাশিং খোমজিন্দুনা ডিষ্ট্রিক্ট অসিদা লৈরিবা এজেন্সিশিং/বোদীশিংদা হেন্না মরিক চুম্বা দাতাশিং পুথোকতুনা মতেং পাংবা অমদি ষ্টেট হেড ক্বাতর (ডীঃইঃ এসঃ), লম্ফেলপাৎতা পীখৎপা অসিনি। ডীঃএসঃওঃ, ইম্ফাল ইষ্টনা মরি লৈনবা মফম মফমদা চৎতুনা তোঙান তোঙান্বা সর্ভেগী থবকশিং তৌনবা দায়তা লৌরি খুদম ওইনা পল্লবদা নেসনেল সেম্পল সর্ভে , ক্রোপ এষ্টিমেসন সর্ভে অমসুং অতৈ এড-হোক সর্ভেশিং ময়াম অসিনি। হায়রিবা অফিস অসিনা মখাদা পীরিবশিং অসিগী লাইরিক ওইনা ফোংনবগী শেম-শাবা অমদি ফোংদোকপগী থবকসু তৌই
- ডিষ্ট্রিক্ট স্টেটিস্টিকেল ইয়র বুক
- ডিষ্ট্রিক্ট এট এ গ্লান্স
- ডিষ্ট্রিক্ট সোসিও- ইকোনোমিক সর্ভে
- ডিষ্ট্রিক্ট এনুৱেল এডমিনিষ্ট্রেটিভ রিপোর্ট
- ডিষ্ট্রিক্ট প্রোফাইল অসিনচিংবনি
ডীঃএসঃওঃ,ইম্ফাল ইষ্টকী মরু ওইবা থৌদাং অসি মখাগী অসুম্না শন্দোক্না তাকপা য়াই।
- ডিষ্ট্রিক্ট অসিগী মীয়ামগী ওইবা শেল থুমগা মরি লৈনবা দাতা শিং খোমজিন্বা, শেমজিন শাজিন্দুনা মওং মরিল নাইনা চাং নাইনা পুথোকপা অসিনি।
- ডিষ্ট্রিক্ট অসিগী ব্লোকশিংদা মতম মতমগী ওইবা মীয়ামগী শেল থুমগা মরি লৈনবা হিরম কয়াদা এৱ্য়ারনেস প্রোগ্রাম অমদি সেমপল সর্ভে অমসুং এত-হোক ইনক্ৱারি পাংথোকপনি।
- মনিপুর গোভর্নমেন্টনা শিন্দুনা ডিষ্ট্রিক্ট অসিদা চাওরাক্না লেপ্পা মফমদা নএগা লৌফমদা মহৈ মরোংশিং অমসুং অতৈ পোৎলম কয়া পুথোকই হায়বনাচিংবা অদু য়েংশিনবা চৎপা।
- ইম্ফাল ইষ্ট ডিষ্ট্রিক্ট অসিদা লৈরিবা ওফিসশিংগী স্টেটিস্টিকেল থৌরমশিংনা অমগা অমগা পুশিন্দুনা মতেং পাংনবা।
- মপুংফাবা স্টেটিস্টিকেল শিসতেম অমা ওইনবা য়েংশিনবদা মতেং পাংবা।
- দাতা খোমজিন্বদা চংগদবা ফোর্মেৎশিং/ৱাহংশিং/শেডিউলশিং নিংথিনা শেম্বা।
শেন্বা চহি, ২০১৬-২০১৭ গী ফীজিকেল এচিভমেন্টশিং
মখাদা পীরিবা থবকশিং অসি ডীঃএসঃওঃ, ইম্ফাল ইষ্টতা হায়রিবা চহি অসিদা পাঙথোকখি।
- পব্লিকেসন
- ক্রোপ এষ্টিমেসন সর্ভে
- নেসন্নেল সেম্পল সর্ভে
- এডমিনিষ্ট্রেটিভ এন্ড একাওন্ট
পব্লিকেসন
ওফিস অসিগী পব্লিকেসন সেক্সন অসিগী মথৌদি ডিপার্টমেন্ট/ওফিস কয়ানা ডিষ্ট্রিক্ট অসিদা তৌবা থবকশিংগী রেকোর্দ থমজিনবা অদুনি।গোভর্নমেন্ত, সেমী-গোভর্নমেন্ট অমদি অতোপ্পা ওফিস কয়ানা সব – ডিভিঝন/ব্লোক লেভেলদা তৌবা থবক-থৌরম কয়াগী দাতাশিং খোমজিন্দুনা স্টেটিস্টিকেল পব্লিকেসন পুথোকপদুনি, হায়বদি ডিষ্ট্রিক্ট স্টেটিস্টিকেল ইয়র বুক, ডিষ্ট্রিক্ট এট এ গ্লান্স, ডিষ্ট্রিক্ট সোসিও- ইকোনোমিক সর্ভে, ডিষ্ট্রিক্ট এনুৱেল এডমিনিষ্ট্রেটিভ রিপোর্ট এন্ড ডিষ্ট্রিক্ট প্রোফাইল অসিনচিংবশিং ফোংবনি।
ক্রোপ এষ্টিমেসন সর্ভে
অহান্বদা লেন্ড ইউটিলাইজেসন সর্ভে (এলঃইউঃএস) অমসুং ক্রোপ কত্তিং এক্সপেরিমেন্ট (সিঃ সিঃ এক্সপেরিমেন্ট) হায়না খংনরম্বা ক্রোপ এষ্টিমেসন সর্ভে অসি অখন্নবা মখলগী সর্ভে অমনি মসি ইষ্টটব্লিসমেন্ট ওফ এন এজেন্সী ফোর রিপোর্টিং এগ্রিকলচর স্টেটিস্টিকেল (ইঃএঃআরঃএঃএস)না সিনবা সব- সেম্পল ১ অমসুং সব-সেম্পল ২ স্কিম অনিশিগা পুন্না চৎমিনগদবা সর্ভে অমনি। স্কিম অশিগী মরু ওইবা পান্দমদি সব-ডিবিজনশিংদা মফম অমদগী পুথোকপা মহৈ মরোংশিংদু শিজিন্নরিবা লমদুগী ওইবা পোৎথোক্কী চাং লেপ্পনি। মসিনা মান্নদবা মরুশিংদগী পুথোকপা পোৎথোক্কি চাং, ঈথৈ লৌখোং পীবগী মওং, করম্না থাগদবা, লোক্লিবা মহৈ মরোংশিং অদু হার য়াওবরা য়াওদবরা হায়বনচিংবদুসু মচা খায়না নৈনৈ। সর্ভে অসি মরুওইনা লৌউ-শিংউবগী মতমদা পাংথোকই। সর্ভে অসিগী মখাদা পোরোমপাৎ, কৈরাও বিত্রা অমসুং শওম্বুং সব-দিবিজন না কোনবা খুঙ্গংশিংদা ওফিস অসিগী ফিলদ ষ্টাফশিংনা ক্রোপ কত্তিং এক্সপরিমেন্ট শিজিন্নদুনা সর্ভে পাংথোকই।
ৠতু খুদিংগী খুঙ্গং ৬৪দা সর্ভে অসি পাংথোকই। মখোইসিং অসিগী মনুংদা খনগৎলবা খুঙ্গং ৩২না ক্রোপ কত্তিং একসপেরিমেন্ত গীদমক খংগৎল্লি। খনগৎলবা সেমপল ৩২ খুদিংগী কৎ ৩(অহুম) পাংথোকই।
নেসনেল সেম্পল সর্ভে
নেসনেল সেম্পল সর্ভে হাইরিবা স্কিম অসি সেন্ত্রেল গোভর্নমেন্ট না স্পোনসর তৌবা জাতিগী থাক্তা লৈবা য়াম্না মরুওইবা স্কিম অমনি। সর্ভে অসি মায়কৈ পুম্বদা পাংথোকই। সর্ভে অসিগী মরুওইবা পান্দমদি অখন্নবা জাগা অদুদা শেল-থুমনা মরম ওইরগা জাগাদুদা খুনদারিবা মীশিংগী মরক্তা লৈরিবা খেৎনবা (সোসিও-ইকোনোমিক)গী দাতাশিং অদু খোমজিনবা অদুনি। ডীঃএসঃওঃ,ইম্ফাল ইষ্ট না এনঃএসঃএসঃ প্রোগ্রাম অসি ১বা রাওন্দগী ৫৬সুবা রাওন্দ ( জুলাই ১ দগী জুন ২০০১) চংথখি অদুগা মসিদগী খোমজিল্লকপা দাতাশিং অসি শেল-থুম্না মরম ওইরগা ডীষ্ট্রিক অসিদা খুন্দারিবা মীশিংগী মরক্তা লৈরিবা খেৎনবা অদুগা মরি লৈননা মরীক চুম্বা দাতা কয়া অমা খোমজিন্দুনা অমদি নৈনরবা মতুংদা ডাইরেক্টোরেৎ ওফ ইকোনোমিক্স এন্দ স্টেটিসটিক্স, গোভর্নমেন্ট ওফ মণিপুর দা থাগৎলি।
তোঙান-তোঙানবা হাইবদি সেন্ট্রেল অমদি ষ্টেট সেম্পল ফিলদ ৱাক্সশিং অসি ডীষ্ট্রিক ওফিস শিংগী ইনভেসটিগেটর শিংনা ডীষ্ট্রিক স্টেটিস্টিকেল ওফিসর গী মীৎয়েং মখাদা পাংথোকই অদুগা মপুং ওইবা লমজিং লমতাক্না ডাইরেক্টোরেৎ ওফ ইকোনোমিক্স এন্দ স্টেটিসটিক্স, গোভর্নমেন্ট ওফ মণিপুর নি। মসিদগী খোমগৎলবা দাতা শিংদু কুপ্না য়েংশিল্লবা মতুংদা ষ্টেট হেড ক্বাটরস, লম্ফেলপাৎ তা মখা তাবা থবক চৎথনবগীদমক থাগৎলি।
তাংকক ৭৩শুবা এনঃএসঃএসঃ গী (সোসিও-ইকোনোমিক) সর্ভে অসি জুন ২০১৬ দা পাংথোকখি অদুগা ডাইরেক্টোরেৎ ওফ ইকোনোমিকস এন্দ স্টেটিসটিক্স, গোভর্নমেন্ট ওফ মণিপুর দা থাগৎখি। অনৌবা ৭৪শুবা তাংকক কী অনৌবা এনঃএসঃএসঃ প্রোগ্রাম দা চনলিবা অসি ইষ্টাব্লিসমেন্ট এনটরপ্রাইজেস নি মসি ইম্ফাল ইষ্ট ডীষ্ট্রিক অসিদগী লৌখৎপা সেম্পল শিং অদু হকথেংননা ইন্টরভিউ তৌদুনা তোঙান তোঙান্বা স্টেটিস্টিকেল দাতা শেম্বা অদুনি।


text:
লখিপুরওনলাইন দিজিতেল দেস্কঃ খৃকুমজা ১৮৯১ দা শোক্নখিবা এংলো মনিপুর ৱারদা মতম অদুগী মৈতৈ ইপু ইপুশিংনা মরৈবাক মজাতিগীদমক থৱায়না পোন্থা পীখিবা নুমিৎ মালেমদা ঙসি ফাওবা নিংশিংনরি। বৃটিসকী মায়োক্তা লাল হৌই হায়দুনা মনিপুরগী য়ুবরাজ তিকেন্দ্রজিৎ অমসুং থাঙ্গাল জেনরেলবু ফারগা আগস্ত ১৩ গী য়াচংলকপা মতমদা মতমদুগী ফৈদাপুঙ হৌজিক্না বীর তিকেন্দ্রজিৎ পার্ক হায়না খঙনরিবা মফম অসিমক্তদা ফাসি তৌদুনা হাৎখি। মরৈবাক্কী নীংতম্বা হনজিন্নবগী লানফমদা থৱায়না পোন্থা পীখিবা নুমিৎ অসিবু নিংশিংদুনা ঙসি আগস্তকী ১৩ মনিপুর অমসুং মপানমনিপুরগী মফম মফমদা অথৌবশিংগী নুমিৎ হায়দুনা থৌরম পাঙথোক্নরি। বরাক তম্পাক্কী মফম মফমদসু ঙসি অথৌবশিংগী মফমদা হৈকৎ লৈকৎ তমলি।
হায়নবা লৈ "নুংশিনৌ চান্নৌ
লিংজেল মান্নরিবমখৈ
মালেমগী শক্তি অমত্তনা
লাকচ খুদুম চনবা ঙমলোই"


text:
প্রধান মন্ত্রী শ্রী নরেন্দ্র মোদীনা ঙসি ভিদিও মেসেজ অমগী থোংদা গুজরাতকী বেচারজীদা নীংতম লান্মী শ্রী প্রহলাদজী পতেলগী ১১৫শুবা মপোক কুমওন অমসুং মহাক্কী পুন্সি ৱারী ফোঙবগী থৌরমদা ৱা ঙাংখ্রে। থৌরম অদুদা গুজরাতকী মুখ্য মন্ত্রী, শ্রী বুপেন্দ্রভাই পতেলসু শরুক য়াখি।
প্রধান মন্ত্রীনা বেচারজীগী মতিক-মঙাল লৈরবা লমদম অসিবু ইকাই খুম্নবা উৎখি অমসুং নীংতম লান্মী, সোসিএল ৱার্কর, শ্রী প্রহলাদজী পতেলবু নীংশিংদুনা মকোক নোন্না খুরুমখি। প্রধান মন্ত্রীনা শ্রী প্রহলাদজী পতেলনা সোসিএল সর্ভিসতা উৎখিবা পুকচেল চাউবা মতৌ অমসুং মহাক্না কত্থোকখিবা অদু থমখি। নীংতম লান্মী অসিনা মহাত্মা গান্ধীনা হায়রকপদগী নীংতম ইহৌদা শরুক য়াখি অমসুং সাবরমতী অমসুং য়রবদাদা কৈশুমশঙদা লৈখি।
প্রধান মন্ত্রীনা শ্রী প্রহলাদজী পেলদা য়াওরিবা ‘লৈবাক হান্না’ হায়বা ৱাখল্লোন অদু উৎলিবা থৌদোক্কী মতাংদা পাউতমখি। শ্রী পতেলগী মপা অসি মহাক্না কৈশুমশঙদা লৈরিঙৈ মতমদা লৈখিদে অদুবু মহাক্না মমাগী অরোইবা মথৌ মঙম পাঙথোকপা য়ানবা লোইলম লৈঙাকশিংনা মঙোন্দা লাল্লে হায়না হায়জৌ হায়দুনা কন্দিসনশিং থমখি অদু শ্রী প্রহলাদজী পতেলনা য়াখিদে। মহাক্না অন্দরগ্রাউন্দদা লান্থেংনখিবা নীংতম লান্মী কয়াবু শৌগৎখি। প্রধান মন্ত্রীনা নীংতম্বা ফংলবা মতুংদা নীংথৌ পানবা লৈবাকশিং পুনশিন্নবা শ্রী প্রহলাদজী পতেলনা সরদার পতেলগী মতেং পাংবদা লৌখিবা থৌদাং অদুসু থমখি। প্রধান মন্ত্রীনা অসিগুম্বা অথৌবা নীংতম লান্মীশিং অসি হিস্তরীগী লাইরিকশিংদা পন্দবা অসিদা নুংঙাইতবা ফোঙদোকখি। প্রধান মন্ত্রীনা শ্রী প্রহলাদজী পতেলগী লোইনবী কাশী বাদসু ইকাই খুম্নবা উৎখি। প্রধান মন্ত্রীনা মশক নাইবা মীওইশিংগী পুন্সি ৱারী অমসুং মখোয়না থবক তৌরম্বগী মওং-মতৌশিং দোক্যুমেন্তেসন তৌবা আসি য়াম্না মরু ওই মরমদি মসিনা হৌরক্লিবা মীরোলদা ইথিল পীরি হায়না ফোঙদোকখি।
প্রধান মন্ত্রীনা য়ুনিভর্সিতীশিংদা নীংতম লান্মীশিংগী মীয়াম্না খঙনদনা লৈরিবা হীরমশিংদা রিসর্চ তৌনবা অমসুং পব্লিশ তৌনবা অপীল তৌখ্রে। ঐখোয়না অনৌবা ভারত অমা শেমগৎপদা শ্রী প্রহলাদ পতেলগুম্বা নীংতম লান্মীশিংবু নীংশিংগদবনি হায়না প্রধান মন্ত্রীনা ফোঙদোকখ্রে।


text:
অতোপ্পা লৈবাক কয়াদা লৈরিবা ভারতকী ইচিল ইনাও পুম্নমক খুরুমজরি! অদোম পুম্নমক্কী মফমদা ২০২১গী য়াইফ পাউজেল পীজরি! ঙসি মালেমগী কাচিন কোয়াদগী ঐখোয়বু ইন্তরনেতনা শম্নহল্লবসু ঐখোয় পুম্নমক্কী পুক্নিং ৱাখলদি ভারতকা লোয়নদুনা লৈরি, অমগা অমগগী মরক্তা অমত্তা ওইবগী ইথিলনা পুন্দুনা লৈরি।
মরূপশিং,
মালেম শিনবা থুংনা ইমা ভারতকী মিংচৎ হেনগৎহল্লিবা মরূপ ময়ামবু প্রবাসি ভারতিয়গী ইকায়খুম্নবা উৎপগী চৎনবী অমা ইন্দুনা লাক্লি। ভারত রত্ন লৈখিদ্রবা শ্রী অতল বিহারি বাজবায়িনা তাকপিরম্বা পরিংদা হৌদোকখিবা থৌরম অসিদা হৌজিক ফাওবদা তোঙান তোঙানবা লৈবাক ৬০দা লৈবা অথোইবা মীওই ২৪০গী ময়াদা ইকায়খুম্নবা উৎখ্রে। হন্দকসু মসিগী মতাঙদা লাউথোক্কদৌরি। মতৌ অসুম্না মালেম শিন্বা থুংনা লৈরিবা মরূপশিংনা ভারতপু খঙউ হায়বা কুইজ কম্পিতিসন অসিদা শরুক য়ারি। মশিং অসিনা তাক্লি মদুদি হৌরকফমদগী লাপ্না লৈখ্রবসু অনৌবা মীরোলদা লৈরিবা নকশিন্নবদি হেনগৎলক্লি হায়বসিনি।
কুইজ অসিগী অথোইবা ১৫সু ঙসিগী ভর্চুএল থৌরম অসিদা ঐখোয়গী ইরক্তা য়াওরি। ঐনা অথোইবা পুম্নমক্কী মফমদা য়াইফ পাউজেল পীজরি অমদি কুইজ কম্পিতিসন অসিদা শরুক য়ারিবা মীপুম খুদিংগী লমন তোনশিল্লে অমদি কুইজ কম্পিতিসন অসিদা শরুক য়ারিবা খুদিংমক্কী মফমদা ঐনা হায়জনিংবদি মথঙ কুইজ কম্পিতিসন অসি পাঙথোকপা মতমদা অদোম খুদিংমক্কী মায়কৈদগী অনৌবা মীওই ১০সু য়াওহন্নবা হোৎনবিয়ু হায়বসিনি। মরী অসি মখা শমথহনগদবনি, হেনগৎহনগদবনি, মীয়ামবু হেন্না পুনশিন্ননবা হোৎনগদবনি। লৈবাক কয়াদগী মীওইশিং ভারত্তা লাইরিক তম্নবা লাক্লি, মহৈ তম্লবা মতুংদা মরৈবাক্তা হনখি, মখোয়সু কুইজ কম্পিতিসন অসিদা শরুক য়াদুনা কুইজ কম্পিতিসন অসিগী এম্বেসেদর ওইননবা হায়ফম থোকই মরমদি মসি মালেমগী অনৌবা মীরোলদা ভারতপু খঙহন্নবা তেক্নোলোজীনা থৌবা য়াম্না লায়বা পাম্বৈ অমনি। মরম অসিনা ৱাফম অসিবু অদোম খুদিংমক্না শন্দোক্নবা ঐনা হায়জনিংই।
মরূপশিং,
হৌখিবা চহী অসি ঐখোয় খুদিংমক্কী ওইনা শিংনবনা থল্লবা চহী ওইখি। অদুবু শিংনবশিং অসিগী মরক্তা মালেম শিন্বা থুংনা লৈরিবা ঐখোয়গী ইন্দিয়ন দাইয়স্পোরাশিংনা কমদৌনা মখোয়গী থবক পাঙথোকখিবগে, কমদৌনা মখোয়গী থৌদাং য়াখিবগে হায়বসি ভারতকী চাউথোকচনিংঙাই ওইবা ৱাফম্নি। মসিমক ঐখোয়গী চৎনবীনি, মসি লৈহাউ অসিগী লীচৎনি। মফম অসিদগী খুন্নাই অমসুং রাজনিতিগী লুচিংবশিংগী মালেম শিন্বা থুংবদা ভারতকী মরূপশিংগী মফমদা লৈরিবা থাজবা হেনগৎলিবনি।
ঙসিগী থৌরম অসিগী মরুওইবা মীথুং, সুরিনামগী অনৌবা রাস্ত্রপতি শ্রীমান চন্দ্রিকা প্রসাদ সন্তোখী জী, মহাক মশামক অসিগুম্লবা থৌগলগী ৱাখল্লোন অসিগী মশক নাইরবা খুদম অমনি। ঐনা মসিমসু হায়নিংই মদুদি কোরোনাগী লাংফম অসিদা অতোপ্পা লৈবাকশিংদা লৈখিবা ভারতকী ইচিল ইনাওশিংগী পুন্সি মাঙখিবদা ঐনা মখোয়গীদমক নুংঙাইতবা ফোঙদোকচরি অমদি মখোয়গী ইমুং মনুংগী মীওইশিংদা চৎনবী অসিনা থৌনা হাপসনু হায়না ঐনা থৌনিজরি। ঙসি সুরিনামগী রাস্ত্রপতিগী তরাম তরামবা ৱাহৈশিং অমদি ভারতকীদমক মহাক্কী মফমদা লৈরিবা মিনুংসি অসিনা ঐখোয় পুম্নমক্কী থম্মোয়বু শুমহৎহল্লে। মহাক্কী ৱাহৈ খুদিংদা, মওং মতৌ খুদিংদা ভারতকীদমক লৈরিবা ৱাখল মমি তারি, উত্থোক্লি অমদি ঐখোয়বু পুক্নিং থৌগৎলি। মহাক্কী মতৌগুম ঐখোয় অথুবা মতমদা উনবা ফংগনি, অমদি ঐখোয়না ভারত্তা সুরিনামগী রাস্ত্রপতিজীবু তরাম্না ওক্ননবা তাঞ্জা ফংগনি হায়বা ৱাখল ঐঙোন্দা ফাওই। হৌখিবা চহীদা মীরমদা লৈখ্রবা ভারত মচাশিংনা হীরম খুদিংদা মখোয়গী শক্তম হেন্না মতিং লৈহনখি।
মরূপশিং,
হৌখিবা থা খরসিদা ঐনা মালেমগী লৈবাক্কী মকোক কয়াগা খন্ন-নৈনখি। লৈবাক্কী মকোকশিংনা মীরমদা লৈরিবা ভারত মচা দোক্তর, পেরামেদিক্স অমদি মীচম মীয়াম্না করম্না মখোয়গী লৈবাক্কী থৌগল তৌবগে হায়বা ৱাফমশিং অখন্ননা ফোঙদোক্নরকখি। মন্দির ওইরবসু, ঐখোয়গী গুরুদ্বারাশিং ওইরবসু, ঐখোয়গী লঙ্গরশিংগী অথোইবা চৎনবী ওইরবসু ঐখোয়গী মশিং য়াম্লবা অপীক অপীকপা খুন্নাইগী, চৎনবীগী অমদি লাইনিংগী লূপশিংনা থৌগল তৌবগী ৱাখল্লোন্দা মতিং উৎখি। অদুগা মীপুম খুদিংমক্কী থৌগল তৌবগী থৌদাং লুরবা লাংফম অসিদা লৌখিবা অদুমক মালেমসিগী লৈবাকশিংদা ঐনা তাবা মতমদা ঐঙোন্দা কয়াগী মতিক চাউথোকচবা ফাওখি। ফোন্দা অদোমগী থাগৎ ৱাহৈ তাবা মতমদা মালেমগী লুচিংবা খুদিংনা অদোমগী মতৌ শক্ন-শোন্নবা মতমদা অমদি হায়রিবা ৱাফমশিং অসি ঐগী মরূপশিংদা পাউদম্বা মতমদা মীপুম খুদিংগী ৱাখলদা কয়া য়াম্না নুংঙাইবা অমদি চাউথোকচবা ফাওরমগদগে হায়বসি অদোম ৱাখলনা লাম্বা ফংলমগনি। অদোমগী থৌওং অসিনা মালেমগী কাচিন কোয়া থুংনা শোন্নরি। মসিদা নুংঙাইবা ফাওরোইদবা ভারত মচা কনা লৈরমগদগে। অদোম্না লৈরিবা মফমদুদখক নত্তনা ভারত্তসু অদোম পুম্নমক্না ভারতনা কোবিদকা লান্থেংনরিবা অসিদা মখু খুদিংগী মতেং পাংলকখি। পি.এম. কেয়র্সতা অদোম্না মতেং পাংলকখিবশিং অদুনা ভারত্তা হকশেলগী মচাক মথুম মপাঙ্গল কনখৎহনবদা মতেং ওইখি। মসিগীদমক ঐনা অদোম পুম্নমক্কী মফমদা তৌবিমল খঙবা উৎচরি।
মরূপশিং,
ভারতকী অথোইবা লাইনিংবা অমদিং মিৎয়েং শাল্লবা মীওই, লাইনিংবা তিরুবল্লুরনা মালেমগী খ্বাইদগী লিরবা লোল, ঐখোয় চাউথোকপগা লোয়ননা হায়বা য়াই, মালেমগী খ্বাইদগী লিরবা লোল তামিলদা হায়বিরম্মি –
কেয়ে-দরিয়াক কেত্তৱ ইদ্দুত্তুম বরন্গুন্দ্রা।
নাতেন্প নাত্তিন তলই।
মসিগী ৱাহন্দি – মালেমগী খ্বাইদগী অথোইবা লৈবাকতি মখোয়গী য়েক্নবশিংদগী ফত্তবা তমশিনদবা অদুগা করিগুম্বা মখোয়না অৱাফমদা তারক্লবদি অতোপ্পগী য়াইফনবা তৌফম থোকপা খুদিং তৌবা লৈবাক্তুবুনি হায়বসিনি।
মরূপশিং,
অদোম খুদিংমক্না হায়রিবা লাইৱা অসিবু থবক ওইনা উৎলি। মতম পুম্বদা মসি ঐখোয়গী ভারতকী অথোইবা মতিক ওইদুনা লাক্লি। ইং চিকপা মতম ওইরবসু লাংফমগী মতম ওইরবসু ঐখোয় ভারত মচাশিংনা মতম পুম্বদা ইচঙ থৌনা মায়োক্নদুনা লাক্লি। মরম অসিদগী অসিগুম্লবা মতিং লৈরবা লৈবাক অসিগীদমক তোপ তোপ্পা লীচৎ অমা ঐখোয়না উরি। ভারতনা লোইলম লৈঙাক্কী মায়োক্তা ইহৌ হৌখিবা মতমদা মালেমগী লৈবাক কয়াদা নীং তম্বগী ইথিল পোকহনখি। ভারতনা তেরোরিজমগী মায়োক্তা লেপ্পা মতমদা মালেম অসিনা শিংনবা অসিবু থেংননবা অনৌবা থৌনা অমা ফংলি।
মরূপশিং,
ভারতন ঙসি শেঞ্জা থুমজা মরু মাঙহন্নবা তেক্নোলোজী নীংথিনা শিজিন্নরি। অৱাৎপা কয়ানা মরম ওইদুনা লুপা লাখ করোর কয়া অরানবা মফমদা য়ৌরমবদু ঙসিদি কান্নবা ফংগদৌরিবা মীওইশিংগী বেঙ্ক একাউন্তা য়ৌহল্লে। ভারত্তা অনৌবা থৌরাং কয়া লৌখৎলিবশিং অসি কোরোনাগী মতমসিদা মালেমগী লুপশিংনা থাগৎনরিবসি অদোমসু উবিরম্লগনি। অনৌবা তেক্নোলোজীগী মতেংনা লায়রবদগী লায়রবশিংবু মপাঙ্গল কলহন্নবা থৌরাং ঙসি ভারত্তা পায়খৎলিবসি ঙসি মালেমগী কাচিন কোয়া শিনবা থুংনা হীরম খুদিংদা থাগৎনরি।
ইচিল ইনাওশিং,
রিনিউএবল ইনর্জীগী মতাঙদা চাউখৎলক্লিবা মালেমগী লৈবাক অমনা মাঙজিল থানা চৎপা ঙম্মি হায়বা ঐখোয়না উৎলে। ঙসিদি ভারতনা হৌদোকখিবা নুমিৎ অমা, মালেম অমা, গ্রীদ অমগী লাইৱা অসিনা মালেমগী পুক্নিং চিংশিল্লি।
মরূপশিং,
ভারতকী মতিং, ভারত মচাশিংগী মতিং কনাগুম্বনা চিংনবা পোক্লকপা মতমদা চিংনবা খুদিংমক অরানবনি হায়না উত্তুনা লাক্লি হায়বসি ভারতকী পুৱারীনা খুদম্নি। মীনাই নাইথাং ওইরিঙৈ মতমদা ভারত কৈদৌনুংদা মনীং তম্বা ঙম্লোই মরমদি মখোয় খাইবুং খাইবুং তানবা লম্নি হায়না মীরৈবাক্কী মীওই কয়ানা হায়খি। হায়রিবা ৱাফমদুমক অরানবা ওইনা উৎলে অমদি ঐখোয়না নীংতম্বা ফংলে।
মরূপশিং,
ভারতনা নীংতম্বা ফংলকপা মতমদা য়াম্না লায়রবা, লাইরিক নীংথিনা হৈতবা ভারত অসি কায়দুনা মচোই মচোই তাখিগনি, মীয়ামগী লৈঙাক ওইথোক্লোই হায়নসু হায়নখি। ঙসিদি ভারত অমত্তা ওইরি অমদি মালেমগী খ্বাইদগী মপাঙ্গল কনবা, খ্বাইদগী মশক থোকপা, খ্বাইদগী মতিং লৈবা মীয়ামগী লৈঙাক ভারত্তা লৈরি হায়বসি অচুমবা ৱাফম ওইরি।
ইচিল ইনাওশিং,
নীং তম্লবা মতুং চহী কয়া অমসু ভারত লায়রবা লাইরিক হৈতবা লৈবাক্নি মরম অসিনা সাইন্স অমসুং তেক্নোলোজীগী লমদা শেল থাদবগী কান্নবা থোইদোক্না লৈরোই হায়বা ৱাফমশিং লৈখি। ঙসিদি ভারতকী তরংগী থৌরমশিং, ঐখোয়গী তেক স্তার্তঅপ ইকো-সিস্তেম মালেমগী ওইনা মাঙজিল থারি। কোবিদকী শিংনবনা থল্লবা চহীসিদসু অনৌবা সমদোল কয়া অনৌবা তেক স্তার্তঅপ কয়া ভারত্তগী থোরক্লি।
মরূপশিং,
লাইচৎকী মতমসিদা ঐখোয়গী মতিং করিনো ঐখোয়গী হোৎনবগী ফিরেপ করিনো হায়বা ভারতনা অমুক্কা হন্না উৎলি। চাউখ্রবা মীয়ামগী লৈঙাক লৈবা লৈবাক অসিনা অমত্তা ওইনা লেপ্লিবা অসিগা মান্নবা খুদম মালেমদা লৈতে। পি.পি.ই. কিত ওইরবসু, মাস্ক ওইরবসু, ভেন্তিলেতর ওইরবসু, তেস্তিং কিত ওইরবসু হায়রিবা পুম্নমকসি ভারতনা মপান্দগী লৈখিদে। ঙসি কোরোনাগী লাংফম মরকসিদা থৌনা হাপ্তুনা ভারতনা হায়রিবা হীরমসিংসিদা মরোমদোম লেপচবা ঙম্বতা নত্তনা মসিগা মরী লৈনবা পোত্থোক কয়া মপান্দা থাদোকপসু হৌরক্লি। ঙসিদি ভারত মালেমগী ওইনা শিবগী চাং খ্বাইদগী নেমবা অমসুং ফগৎলকপগী চাং খ্বাইদগী ৱাংবা লৈবাকশিংগী মরক্তা অমা ওইরি।
ঙসিদি ভারতনা ভারত্তা শাবা ভেক্সিন অমখক্তা নত্তনা অনি পুথোক্তুনা মীওইবা খুন্নাইগী শাফনবগীদমক থৌরাং তৌরি। মালেমগী ফার্মাসী ওইবা মরম্না মালেমগী মথৌ তাবা লৈবাক খুদিংমক্তা হিদাক লাংথকশিং ফংহন্ননবা থবক ভারতনা হান্নসু তৌদুনা লাক্লি অমদি ঙসিসু তৌরি। ঙসিদি মালেম অসিনা ভারতকী ভেক্সিন ঙাইবখক নত্তনা মালেমগী খ্বাইদগী চাউবা ভেক্সিনেসনগী থৌরাং ভারতনা কমদৌনা তৌবগে হায়বা য়েংননবা ঙাইদুনা লৈরি।
মরূপশিং,
মালেমগী লাইচৎ মনুংসিদা ভারতনা তমহৌবা পরা অসিনা হৌজিক্তি আত্মনিরভর ভারত অভিয়ানদা ইনোৎ হাপ্লি। মফমসিদা হায়নরিবা ৱাফমদি –
সতহস্ত সমাহ সহস্নহস্ত সং কির
হায়বদি খুৎ চাম্মনা তাল্লু অদুবু খুৎ লিশিংনা য়েন্থোকউ হায়বসিনি। ভারতকী মরোমদোম লেপচবগী ৱাখল্লোনসু মসিনি। ভারত মচা করোর কয়াগী হোৎনজমলনা ভারত্তা পুথোক্লিবা পোত্থোকশিং, ভারত্তা পুথোক্লিবা পাম্বৈশিং অসিদগী মালেম পুম্বনা কান্নবা ফংগদৌরিবনি। ৱাই২কেগী মতমদা ভারতনা লৌখিবা থৌদাং, কমদৌনা ভারতনা মালেমগী চিংনবা কোকহনখিবগে হায়বা মালেম অসিনা কৈদৌঙৈদসু কাউবা ঙম্লোই। ঙসিগী লুরবা তান্ফমসিদসু ঐখোয়গী ফার্মা ইন্দস্ত্রীগী থৌদাংনা ভারতনা মহাক্কী ৱাখল থাদখিবা হীরম খুদিংদা মালেম শিনবা থুংনা মদুগী কান্নবা ফংহল্লি হায়বা ৱাফমসু ময়েক শেংনা উৎলি।
মরূপশিং,
ঙসি মালেম পুম্বনা ভারত্তা মপুং ফানা থাজবা থম্লিবসি অদোমগুম্বা মীরমদা লৈখ্রবা ভারত মচা কয়াগী থৌদাংসু চাউনা য়াওরিবনি। অদোম্না চৎলু চৎলুবা মফম খুদিংদা ভারতপু, ভারত মচা ওইবগী লীচৎ পুদুনা চৎলি। অদোম্না ভারত মচাগী লীচৎ চত্তুনা হিংলি। অদোম্না ভারতকী লীচৎনা মীয়ামবু মীকপ থোকহল্লি। চীঞ্জাক্তা ওইরবসু, অকে অমৌ, ইমুংগী মরীগী মরুওইবা ওইরবসু, লল্লোন ইতিক্কী মরুওইবা ওইরবসু অদোম্না ভারতকী লীচৎপু শন্দোক্লি। ভারতকী চৎনবী মালেম শিন্বা থুংনা পাম্নরিবসি মেগজিন, কুকবুক নৎত্রগা মেনুএলশিংদগী হেন্না অদোমগী পুন্সি, অদোমগী লীচৎ শাজৎ, অদোমগী থৌগল্লোন কয়াসিনা মরম ওইদুনা ওইরক্লিবনি হায়বসি ঐনা মতম পুম্নমক্তা থাজদুনা লাক্লি। ভারতনা হীরম অমত্তদা মালেমসিদা থংজিনখিদে অমদি থংজিন্নবা হোৎনখিদে, কৈদৌঙৈদসু থংজিন্নবা খল্লুদে মদুগী মহুত্তা মালেমসিদা অদোম খুদিংমক্না ভারতকীদমক মিনুংসি অমদি অপামবা পোকহল্লিবনি। লাংতক্নবা অমদগী হৌখিবা ওইরবসু মদু ফিরেপ অমদা পন্থুং ওইরি।
ঙসি ভারতনা মরোমদোম লেপচনবা মাঙদা চঙশিল্লিবা অসিদসু ব্রান্দ ইন্দিয়াগী মশক চেৎশিনবদা অদোমগী থৌদাং মরুওই। অদোম্না ভারত্তা শাবা পোৎলমশিং হেক য়াম্না শীজিন্নরিবমখৈ অদোমগী নাক-য়েত্তা লৈরিবশিংদসু পোৎলমসিংসিদা থাজবা হেনগৎলক্কদৌরিবনি। অদোমগী মপাংশিংনা অদোমগী মরূপশিংনা ভারত্তা শাবা পোৎলমশিং শীজিন্নবা উবা মতমদা অদোমগী মফমদা চাউথোকচবা ফাওরোইদরা? চাদগী হৌরগা ফিরোল অমদি লাইয়েং পথাপ ফাওবদা অমা হেক্তা ওইবা য়াই। ঙসি খাদিনা মালেমগী পুক্নিং চিংশিনবা উবদা ঐদি নুংঙাইবা ফাওই। মসিনা মরম ওইরগা অদোম্না ভারতকী এক্সপোর্তকী ভোলুমসু হেনগৎহননি লোয়না লোয়ননা ভারতকী ইনাক খুল্লবা দাইভর্সিতীবুসু মালেম শিনবা থুংনা য়ৌহনগনি। খ্বাইদগী মরুওইবা ৱাফমদি আত্মনিরভর ভারতকী মতেংনা অদোম্না মালেমগী খ্বাইদগী লায়রবশিংদা অহোঙবা অমদি মতিং লৈবা পাম্বৈশিং য়ৌহন্নবা পাম্বৈ অদোম্না ওইগদৌরিবনি।
মরূপশিং,
ভারত্তা ইনভেস্তমেন্ত ওইরবসু নৎত্রগা মশিং য়াম্লবা রিমিত্তেন্সকী ৱাফম ওইরবসু অদোমগী মতেং মমল নাইদে। অদোমগী হৈ শিংবা, অদোমগী ইনভেস্তমেন্ত, অদোমগী নেতৱর্ক, অদোমগী ৱাখল্লোনগী কান্নবা ভারত মচা খুদিংমক্না, হিন্দুস্তান পুম্বনা মতম পুম্বগী ওইনা চাউথোকচরি অমদি অদোমগী কান্ননবসু মতম পুম্নমক্তা হোৎনদুনা লাক্লি। মসিগীদমক্তা অদোম্না তাঞ্জা ফংননবা অমদি মফমসিগী অনীংবসিংসু থুংননবা ঐখোয়না মথৌ তাবা খোঙথাঙ কয়া লৌখৎলি।
চয়োল খরগী মমাঙদা অহানবা ওইনা গ্লোবেল ইন্দিয়ন সাইন্তিস্ত সম্মিত হৌদোকখিবা অদোম কয়া অমনা খঙলমগনি। থৌরম অসিদা লৈবাক ৭০দগী সাইন্তিস্ত অমসুং এক্সপর্ত লিশিং ২৫ হেনবনা চাউরাক্না পুর চাতরেৎকী ময়াদা খন্ন-নৈনখি। অদুগা মসিদগী হীরম কয়াদা তেক্নোলোজী অমসুং সিস্তেমগী চাউখৎপা পুরকপদা মতেং ওইগদবা হীরম ৮০দা চাউরাক্না রিপোর্ত ১০০রোম পুথোকখি। থৌরম অসি হৌজিক্তি মতৌ অসুম্না মখা চত্থরগনি। মসিগী মথক্তা হৌখিবা থা খরসিদা মহৈ মশিংদগী হৌরগা এন্তরপ্রাইজেস ফাওবদা মপুং ফাবা অহোংবা পুরক্নবগীদমক স্ত্রকচরেল রিফোর্ম পুরকখি। মসিনা অদোমগী ইনভেস্তমেন্তকী খুদোংচাবা কয়া পুরক্লি। মেনুফেকচরিং য়োকখৎনবা প্রদক্সন লিঙ্ক সবসিদী স্কিম য়াম্না পাম্নখি অমদি য়াম্না তেল্লবা মতমদা মীয়াম্না পাম্নখি। অদোমসু মসিগী কান্নবা মপুং ফানা লৌবা য়াই।
মরূপশিং,
ভারত লৈঙাক্না মতম পুম্বদা তাঙ্কক পুম্বদা অদোমগীদমক অদোমগা লোয়ননা লেপ্তুনা লৈরি। মালেম পুম্বদা কোরোনাগী লাকদাউন্না মরম ওইদুনা পন্দুনা লৈহৌরবা ভারত মচা লাখ ৪৫ হেনববু বন্দে ভারত মিসনগী খুত্থাঙদা কনখি। মীরমদা লৈরিবা ভারত মচাশিংদা মতম চানা মতেং ফংহন্নবা লৌখৎপা য়াবা থৌরাং লৌখৎখি। লাইচৎনা মরম ওইরগা মীরমদা লৈরিবা ভারত মচা কয়াগী থবক তৎহন্দনবা দিপ্লোমেতিক ওইবা থৌওংদা হোৎনবা য়াবা খুদিংমক হোৎনখি।
গল্ফ য়াওনা লৈবাক কয়াদগী হল্লকখিবা মরূপশিংগীদমক ‘স্কিল্দ ৱর্কর্স এরাইভেল দেতাবেজ ফোর এম্প্লোইমেন্ত সপ্পোর্ত’ হায়বদি স্বাদেশ কৌবা অনৌবা থৌরাং অমা হৌদোকখি। দেতাবেজ অসিগী পান্দমদি বন্দে ভারত মিসনদা হল্লকখিবা শিন্মীশিংগী স্কিল মেপ্পিং তৌবা অমদি মখোয়বু ভারতকী অমদি মপা লৈবাক্কী কম্পেনীশিংগা শম্নহনবনি।
মতৌ অসুম্না মালেম পুম্বদা লৈরিবা ভারত মচাশিংগা লোয়ননা হেন্না ফবা কন্নেক্তিভিতীগীদমক রিস্তা কৌবা অনৌবা পোর্তেল অমা হৌদোকখি। পোর্তেল অসিনা চিরবা তান্ফমদা ঐখোয়গী ফুরুপশিংগা পাউ ফাওনদুনা মখোয়দা থুনা য়াঙনা য়ৌশিনবদা লায়হল্লি। পোর্তেল অসিনা মালেম পুম্বদা লৈরিবা ঐখোয়গী মরূপ মপাংশিংগী হৈ শিংববু ভারত চাউখৎহন্নবা শীজিন্নবদা চাউনা মতেং ওইগনি।
মরূপশিং,
মফমসিদগী ঐখোয় নীং তম্বগী ৭৫শুবা চহীগী মায়কৈদা চঙশিল্লি। মথঙগী প্রবাসি ভার্তিয়া দিবস নীং তম্বগী ৭৫শুবা কুমওন থৌরমগা মরী লৈননা পাঙথোক্কদৌরি। মহাত্মা গান্ধী, নেতাজি সুভাসচন্দ্র বোস অমসুং স্বামী বিবেকানন্দনচিংবা মশিং থিঙমদ্রবা অথোইবা মীওইশিংগী ৱাখল্লোন্না মালেম পুম্বদা ভারতকী ফুরুপচাশিংনা নীংতম ইহৌদা মরু ওইবা থৌদাং লৌখি। অসুম্না ভারতকী মপান্দা লৈনা লৈনা ভারত নীং তম্নবগীদমক থৌদাং কয়া লৌখিবা মরূপশিং অমদি লান্মীশিং নীংশিংবগী খুদোংচাবসু ফংলগনি।
মালেম শিন্বা থুংনা লৈরিবা ভারতকী ফুরুপচাশিংদা ঐখোয়গী পান্দমদা শরুক য়ারিবা মীপুম খুদিংমক্কী মফমদা ঐনা হায়জনিংবদি ভারতকী মপান্দা লৈখিবা ভারতকী নীংতম ইহৌদা মরুওইবা থৌদাং লৌখিবা মীওইশিংগী ৱারী অমদি মরী লৈনবা পোৎশকশিং থম্বা য়াবা দিজিতেল ফম্পাক অমা, পোর্তেল অমা শেমসি হায়বসিনি। ফোতো লৈরবসু ফোদোতু থমজিনবিয়ু। মালেম পুম্বদা করমবা মতমদা কনানা করি তৌখি, কমদৌনা তৌখি হায়বা ৱাফমশিং মদুদা মমি তাহনসি। ভারত মচা খুদিংনা লৌখিবা থৌদাং, থবক থৌওং, কত্থোকখিবা, ভারত ইমাগীদমক মখোয়না নীংজখৎবা, ভারতকী মপান্দা লৈদুনা নীংতম ইহৌদা থৌদাং য়াখিবা মখোয়গী পুন্সি ৱারীশিং শক্ন-শোন্নহনসি।
কুইজ কম্পিতিসনগীদমক শেম শারিবা কুজশিং অদুসু মালেম পুম্বদা লৈরিবা ভারতকী ফুরুপচাশিংনা পাংলকপশিংগী মতাঙদসু তোঙানবা শরুক অমা য়াওহনসি হায়বসিসু ঐগী অপাম্বনি। ৱাহং চামঙা, চাতরেৎ, লিশিং ওইরবসু মদুনা মালেম পুম্বদা শন্দোক্তুনা লৈরিবা ভারত মচাশিংগী মরমদা খঙনিংবা কয়াগীদমক কান্নরবা ইপাক অমা ওইগদৌরিবনি। অসিগুম্বা খোঙথাঙ কয়ানা ঐখোয়গী মরী হেন্না চেৎশিনহনগনি, তুংগী মীরোলশিংগী পুক্নিং থৌগৎকদৌরিবনি।
মশিং য়াম্লবা অদোম পুম্নমক্না ঙসি ভর্চুএল ওইনা উনরি। কোরোনানা মরম ওইদুনা মায় মায় ওনশিন্নদুনা উনবদি ওইথোকত্রে অদুবু ভারত মচা খুদিংনা অদোম মশা মউ ফনা লৈবা, অদোম্না শাফনা লৈবা অমদি অদোমগী অমদি লৈবাক্কী মীংচৎ পুরকপা ওইসনু হায়না নীংজরি।
অসিগুম্লবা থৌনি অসিগা লোয়ননা ঐনা সুরিনামগী রাস্ত্রপতিজীবু অমুক্কা হন্না পুকচেল শেংনা তৌবিমল খঙবা উৎচরি। ঙসি ঐখোয়গী ইরক্তা মহাক্না তিনবিদুনা ভারতকী মীংচৎ পুরক্নবা হোৎনবা মীওইশিংগী মরক্তা মহাকসু অমা ওইরে। ঐনা মহাকপু অখন্ননা থাগৎচবা ফোঙদোকচরি। অসিগুম্বা ৱাখল্লোন অসিগা লোয়ননা অদোম পুম্নমকপু হন্না হন্না থাগৎচরি।


text:
লখিপুর, কাছার, সেপ্তেম্বর ১৫, ২০২০ঃ হাইলাকান্দি জিলাগী চেংবীনগী লমলোং মরী ফাংবদা লৈবা "নঙগী শঙ্গায়"দা "ইন্দিজিনাস মনিপুরী পিপল অফ হাইলাকান্দি দিস্ট্রিক, আসাম"না শিন্দুনা ঙরাং অয়ুক পুং ১০ রোম তাব মতমদা আসাম সরকারগী থ্রী লেঙ্গুয়েজ ফোর্মুলাদা য়ানিংদবা ফোঙদোকপা ওইনা হাইলাকান্দি জিলাগী জারিবোন্দগী খুন ৩৩ গী মীয়ামনা আসাম গী চীফ মিনিস্তরতা পোস্ত কার্দ থানবগী কেম্পেইনগী শরুক অমা ওইনা পোস্ত কার্দ লিশিং ৩ রোম থানবগী কেম্পেইন হৌদোকখ্রে।
পোস্ত কার্দ কেম্পেইন হৌদোকপ অদুদা লৌরেম্বম জয়কান্ত, হাওবম মনিসনা, কোন্সম রোবিন্দ্র, থাংজম মনিলাল, য়েন্দ্রেম্বম রাজমনি, কোন্সম বোবিতা, পি হীরাচন্দ্র অমসুং থাংজম হরিবাবু নচিংবা মীওই শিংনা ৱা ঙাংখি।


text:
শেল-থুম মন্ত্রালয়
শেলথুম মন্ত্রী শ্রীমতি নির্মলা সিতরমন্না “আইন্না য়াদবা লোন এপশিং”গী মতাঙদা মীফম পাঙথোকখ্রে
অসিগুম্বা আইন্না য়াদবা লোন এপশিং মথৌ তৌবা থিংননবা য়াম্লবা খোঙথাংশিং য়াৎখ্রে
Posted On:
09 SEP 2022 2:18PM by PIB Imphal
শেলথুম অমসুং কোর্পোরেৎ এফ্যার্সকী কেন্দ্র মন্ত্রী শ্রীমতি নির্মলা সিতরমন্না থৌরম মপু ওইদুনা ঙরাং রিগুলর বেঙ্কিং চেনেলগী ৱাংমদা চলাইরিবা “আইন্না য়াদবা লোন এপশিং”গী মতাঙদা তোঙান তোঙানবা ৱাফমশিং খন্ননবা মীফম অমা পাঙথোকখ্রে।
মীফম অদুদা শেলথুম মন্ত্রালয়গী ফাইনান্স সেক্রেতরী, ইকনমিক এফ্যার্সকী সেক্রেতরী, রিভিন্যু অমসুং কোর্পোরেৎ এফ্যার্সকী সেক্রেতরী (এদিস্নেল চার্জ), ফাইনান্সিএল সর্ভিসেসকী সেক্রেতরী, ইলেক্ত্রোনিক্স অমসুং ইনফোর্মেসন তেক্নোলোজীগী সেক্রেতরী, আর.বি.আই.গী দিপুদী গভর্নর অমসুং আর.বি.আই.গী একজেক্যুতিব দাইরেক্তর শরুক য়াখি।
আইন্না য়াদবা লোন এপশিংনা অৱাংবা শেন্দোয়গী চাংদা অমদি প্রোসেসিং/অরোনবা চার্জ কয়া লৌদুনা মীয়ামদা, মরুওইনা শেন্থোক য়ামজদবা মীওই কাঙলুপশিংদা লোন/মাইক্রো ক্রেদিত পীবা অমদি ব্লেকমেলিং অমসুং কিহন খঙহনবা য়াওনা তমথিবা মওংদা শেল খোমগৎপগী থৌওংশিং হেনগৎলকপদা শেলথুম মন্ত্রীনা নুংনাংবা ফোঙদোকখি। মনী লোন্দরিং, তেক্স নাথৈবা, দেতা/য়রোন অথুপ লোন্না লৌবা, অমদি রিগুলেত তৌদবা পেমেন্ত এগ্রিগেতরশিং, সেল কম্পেনীশিং অমসুং মথৌ তৌদ্রবা এন.বি.এফ.সি.শিংনা অসিগুম্বা থৌওংশিং অসি তৌরম্বা য়াবগী ওইথোকপা লৈ হায়বা ৱাফমসু শ্রীমতি সিতরমন্না থমখি।
ইসু অসিগী লিগেল, প্রোসিজরেল অমসুং তেক্নিকেল ওইবা ৱাফমশিং মমুৎ তানা খন্নরবা মতুংদা, মখাগী ৱারেপশিং অসি মীফম অদুনা লৌখি:
- আর.বি.আই.না লিগেল ওইবা এপশিংগী “হ্বাইতলিস্ত” অমা শেম্লগা অসিগুম্বা “হ্বাইইলিস্ত” তৌরবা এপশিংগীক্তমক এপ স্তোরদা ফংহন্নবা মৈতীনা থৌদাং লৌবা।
- আর.বি.আই.না মনী লোন্দরিংদা শীজিন্নবা য়াবা ‘ম্যুল/রেন্তেদ’ একাউন্তশিং য়েংশিনবা অমদি মথৌ তৌদ্রবা এন.বি.এফ.সি.শিংগী লান্না শীজিন্নবা য়াদনবা নৌনা য়েংশিনবা/ককথৎপা।
- পেমেন্ত এগ্রিগেতরশিংগী রেজিস্ত্রেসন অকক্নবা মতমগী মনুংদা লোইশিন্নবা অমদি মদুগী মতুংদা রেজিস্তর তৌদবা পেমেন্ত এগ্রিগেতরশিং অমত্তা মথৌ তৌবা য়াহন্দনবা আর.বি.আই.না থবক পায়খৎপা।
- এম.সি.এ.না সেল কম্পেনীশিং মশক খঙদোক্তুনা মখোয়বু লান্না শীজিন্নবা থিংননবা দিরেজিস্তর তৌবা।
- কস্তমর, বেঙ্ককী শিন্মীশিং, লো এনফোর্সমেন্ত এজেন্সীশিং অমসুং অতৈ স্তেকহোল্দরশিংদা সাইবর এৱ্যারনেস হেনগৎহন্নবা খোঙথাংশিং লৌখৎপা।
- অসিগুম্বা আইন্না য়াদবা লোন এপশিং মথৌ তৌবা য়াহন্দনবা মন্ত্রালয়/এজেন্সী পুম্নমক্না লৌখৎপা য়াবা থবকশিং লৌখৎপা
শেলথুম মন্ত্রালয়না হায়রিবশিং অসি ঙাক্না চৎহন্নবগীদমক চাং নাইনা পায়খৎপা য়াবা থবকশিং পায়খৎনবা য়েংশিনগনি।
****
(Release ID: 1858105)
Visitor Counter : 48


text:
লখিপুর কাছার, সেপ্তেম্বর ২৪, ২০২০ - শ্রীবার জিপিগী মনুং চনবদা লালপানি পার্ত ফোরদা মোর…
লখিপুর, ১৭ সেপ্তেম্বর ২০২০ঃ কাছার বাশঁকান্দিগী চন্দ্রপুরদা মনিপুরীশিংগী পুৱারীগা মরী…
লখিপুর, ১৭ সেপ্তেম্বর ২০২০ঃ লোনগী ওইবা খোঙজং মথং মথং চৎথরকপা ওইনা মায়ফাগী ৭৬ শুবা এৱ…
লখিপুর, কাছার, সেপ্তেম্বর ১৫, ২০২০ঃ হাইলাকান্দি জিলাগী চেংবীনগী লমলোং মরী ফাংবদা লৈবা …
লখিপুর, কাছার, সেপ্তেম্বর ১৫, ২০২০ঃ ইমালোন কনবা খোঙজংগী শরুক অমা ওইনা মনিপুরী য়ুথস্ ফ…
লখিপুর, কাছার, সেপ্তেম্বর ১৪, ২০২০ঃ মনিপুরী য়ুথস্ ফ্রোন্ত অফ আসাম মায়ফানা লেপ্তনা চ…
লখিপুর, কাছার, সেপ্তেম্বর ১৪, ২০২০ঃ কোরোইকান্দি জুনিয়র কোলেজতা পাঙথোকখিবা মীয়ামগী ওই…
লখিপুর, কাছার, সেপ্তেম্বর ১৩, ২০২০ঃ মনিপুরি য়ুথস্ ফ্রন্ত অফ আসাম, মায়ফানা লেপ্তনা চ…
লখিপুর, সেপ্তেম্বর ৯, ২০২০ঃ মনিপুরী লোন আসাম সরকারগী এসোসিয়েত অফিসিয়েল লেঙ্গুয়েজ …
লখিপুর, সেপ্তেম্বর৫, ২০২০ঃ ছার জিলাগী চান্দমলৈকায়গী হরি মন্দির মাণ্ডোপতা ঙরাং য়…
লখিপুর ৪, সেপ্তেম্বর ২০২০ঃ আসাম দর্শন স্কীমগী মখাদা আসামগী বিধান সভা কেন্দ…
লখিরপুর, ৪ সেপ্তেম্বর ২০২০ঃলখিপুরগী এমএলএ শ্রী রাজদীপ গোৱালানা হোৎনবদগী লমদম অসিগী মীয়…
লখিপুরওনলাইন, ৪ সেপ্তেম্বর ২০২০ঃ বরখোলাদা খুন্দারিবা মৈতৈ খুনশিংদা ঙরাং পোস্ত কার…
আগরতলা, ৩ সেপ্তেম্বর ২০২০ঃ ত্রিপুরা লৈঙাক্কী হান্নগী মিনিস্টর য়েলাম বিরজিত সিংহগী…
লখিপুর কাছার, সেপ্তেম্বর ০২, ২০২০ঃ মনিপুরী য়ুথ ফ্রোন্ট অফ আসাম মায়ফানা মনিপুরী ল…
লখিপুর কাছার, সেপ্তেম্বর ০১, ২০২০ঃ লোনগা মরী লৈননা লেপ্তনা চৎথরকপা মনিপুরী য়ুথস্ …


text:
ঙাকশেল মন্ত্রালয়
দিল্লীদগী দ্রাস ফাওবগী সাইক্লিং এক্সপেদিসন্না ভারতকী নীংতম্বগী চহি ৭৫ মপুং ফারকপগী কুমওন পালন তৌখ্রে
Posted On:
02 JUL 2022 9:25AM by PIB Imphal
ভারতনা নীংতম্বা ফংবগী চহি ৭৫ মপুং ফারকপগী কুমওন পালন তৌবা ওইনা, ইন্দিয়ন আর্মী অমসুং ইন্দিয়ন এয়র ফোর্সনা জুলাই ২, ২০২২দগী হৌদুনা দিল্লীদগী দ্রাস ফাওবগী মশক থোক্লবা সাইক্লিং এক্সপেদিসন অমা পাংথোক্নবা পুনখ্রে। তীম অসিদা লান্মী অমসুং নোংথক্কী লান্মী ২০না শরুক য়াগনি অমসুং মখোয়বু আর্মী অমসুং এয়র ফোর্সকী থৌনা লৈরবী নুপী ওফিসর অনিনা লুচিংগনি। এক্সপেদিসন অসিবু সিগ্নেল কোরগী সিগ্নেল ওফিসর অমসুং সেনিয়র কোলোনেল কম্মান্দেন্ত, এ.ভি.এস.এম. এস.এম., ল্যুতেনেন্ত জেনেরেল এম. য়ু. নাইর অমসুং ৱেস্তর্ন এয়র কম্মান্দগী সেনিয়র এয়র ওফিসর, এ.ভি.এস.এম. ভি.এম., এয়র মার্শেল আর. রধিসনা নই দিল্লীগী নেস্নেল ৱার মেমোরিএলদগী পুন্না লম্থাখিবনি। সাইক্লিস্তশিং অসিনা নুমিৎ ২৪নিদা কিলোমীতর ১৬০০ থৌবগী লুরবা শিংনবা অমা থেংনগনি অমসুং মসিগী মপুং ওইবা থৌরম্না কার্গিল লান্দা মশাগী থৱাই কত্তুনা খ্বাইদগী থোইরবা থৌওং পাংথোকখিবা থৌনা লৈবা অথৌবশিংদা ইকায় খুম্নবা উৎপগী মতিক চারবা থৌওং অমা ওইনা জুলাই ২৬, ২০২২দা কার্গিল ৱার মেমোরিএলদা লোইশিনগনি।
সাইক্লিস্তশিংনা মখোয়গী খোঙচৎকী তোঙানবা থাক্তা স্কুলগী মহৈরোই কয়াগা ৱারী শাবগী থৌরাং লৈবনা মরম ওইরগা নহা ওইরিবা ভারত মচাশিংদা লৈবাক নীংবগী ইথিল পীবনা এক্সপেদিসন অসিগী মপুং ওইবা পান্দম্নি। মখোয়না লৈবাক্কী তুংগী লুচিংবশিংগী চাং ওনবা ঙম্লরোইদবা থৱাই য়াওবা অমসুং শেম-শাবগী মতৌবু নীংথিনা শিজিন্নবা ঙমহনবদা তেংবাংবা লমজিং মৈরা ওইগনি। নোমিনেত তৌরবা স্কুলশিংগী পরিং মখাদা পীরিঃ
সাইক্লিস্তশিংগী তীম অসিবু সিগ্নেল কোরগী মেজর শৃশ্তী শর্মনা লুচিংগনি। শৃশ্তী অসি তোঙান-তোঙানবা তেক্নিকেল বেজ ইন্তেল্লিজেন্স ওপরেসন কয়াদা তেংবাংবগীদমক্তা ইং ২০১৯দা চীফ ওফ ইন্তিগ্রেতেদ স্তাফ কম্মেন্দেসন কার্দকী মনা ফংখ্রবী সেকেন্দ-জেনেরেসন ওফিসর অমনি। দিল্লীদা হৌজিক পোস্তিং তারিবী মহাকপু রিপব্লিদ দে অমসুং ইন্দিপেন্দেন্স দেগুম্বা লৈবাক্কী থৌরম কয়াদা এয়র দিফেন্স কম্ম্যুনিকেসনগী হীরমশিংদা তেংবাংবগীদমক্তা ইং ২০২১দা ভাইস চীফ ওফ এয়র স্তাফ কম্ম্যুনিকেসন কার্দকী মনাসু পীখ্রবনি।
ইন্দিয়ন এয়র ফোর্স তীম্বু লুচিংগদৌরিবী অসিনা মশাগী সর্ভিসকী চহি ১০গী মনুংদা বিদর, গ্বালিওর অমসুং দেবলালীদা লোজিস্তিক্স ওফিসরগী থৌ পুখ্রবী স্ক্বাদ্রোন লীদর মনেকানি। কলাইকুন্দাগী এয়র ফোর্স স্তেসন্দা হৌজিক পোস্তিং তারিবী মহাক্কী মফমদা ইং ২০১৬তা গ্বালিওর এয়র ফোর্স স্তেসনগী লোজিস্তিক্সকী তোঙানবা শিংনবা কয়াগী ৱারোইশিন কয়া খোঙজেল য়াঙনা অমসুং নীংথিনা পুরকখিবগীদমক্তা এয়র ওফিসর কম্মান্দিং-ইন-চীফ সেন্ত্রেল এয়র কম্মান্দ কম্মেন্দেসন কার্দকী মনা পীখ্রবনি। মহাক অসি শান্ন-খোৎনবদা থৱাই য়াওবীনি অমসুং ইন্দিয়ন এয়র ফোর্সনা শীনখিবা সাইকল এক্সপেদিসন মশিং কয়াদা শরুক য়াখ্রবনি।
এক্সপদিসন অসিনা হিমাচল প্রদেশ চঙদ্রিঙৈদা পঞ্জাব ফাওদুনা থৌগনি। এক্সপেদিসন অসিনা লদাখ মাইকৈ পাংলকপদা অৱাংবা হেনগৎলকপা মফম অমসুং ওক্সীজেন ৱাৎলকপগী ফিভমগুম্বা শিংনবা কয়া মাইয়োক্নগনি। মসিগুম্বা অচৌবা শিংনবা কয়া মাইয়োক্নবা ঙম্নবগীদমক্তা ত্রেনিং অমসুং শেম-শাবগী থৌওং কয়া মমাংদা হান্ননা পাংথোকখ্রবনি। তীম অসিদা মখোয়গী খাঙবা কনবা মতৌ অমসুং স্তেমিনা শাগৎপদা তেংবাংগদবা গ্রেজুএতেদ ওইরবা ত্রেনিং সেদ্যুল লৈখি। তীম অসিবু দ্রাস্তা তরাম্না ওকপগী থৌরম্না নোরথর্ন কম্মান্দগী জেনেরেল ওফিসর কম্মান্দিং-ইন-চীফ,এ.ভি.এস.এম., ল্যুতেনেন্ত জেনেরেল উপেন্দ্র ভ্বিবেদীনা পাংথোক্কনি।
***
(Release ID: 1838802)
Visitor Counter : 49


text:
ই ডিষ্ট্রিক্ট
ই ডিষ্ট্রিক্ট অসি রাজ্য সরকারনা পাইখতপা ভারত সরকারগী মিনিস্ত্রী ওফ ইলেক্ট্রোনিক্স অমসুং ইনফোরমেশন টেকনোলোজি, ন্যাশনাল ই গভর্নেন্স প্ল্যান প্রোজেক্ট কী মিশন মোড প্রোজেক্ট ২৭ কী মনুংদা অমনি। ই ডিষ্ট্রিক্ট প্রোজেক্ট অসিনা ভোলুম চাওবা সিটিজেন সেন্ট্রিক সার্ভিসশিং জিলা অমদি ব্লোক তা ইলেক্ট্রোনিককী খুথাংদা পিবনি।
- ই ডিষ্ট্রিক্ট মিশন মোড প্রোজেক্ট কী ওবজেক্টিভ (ৱেবসাইট লিঙ্ক অসি মপানদা চৎখিগনি)
- প্রোজেক্ট কী পাক চাওবা(ৱেবসাইট লিঙ্ক অসি মপানদা চৎখিগনি)
- মথৌ অমসুং মঙমশিং(ৱেবসাইট লিঙ্ক অসি মপানদা চৎখিগনি)
- মপুং ওইবা সার্ভিসশিংগী পরেং (ৱেবসাইট লিঙ্ক অসি মপানদা চৎখিগনি)
- প্রোজেক্ট পাইখৎপা (ৱেবসাইট লিঙ্ক অসি মপানদা চৎখিগনি)
- ই ডিষ্ট্রিক্ট মিশন মোড প্রোজেক্ট কী স্টেটস(ৱেবসাইট লিঙ্ক অসি মপানদা চৎখিগনি)
- ই ডিষ্ট্রিক্ট গাইডলাইন(ৱেবসাইট লিঙ্ক অসি মপানদা চৎখিগনি)
- ই ডিষ্ট্রিক্ট পাইখৎপা (পি ডি এফ – ২৩৫ কে বি )
- ইন্টিগ্রেটেড ফ্রেমৱাৰ্ক রেপিড রোল আউট ই ডিষ্ট্রিক্ট এম এম পি (পি ডি এফ – ২.৩৩ এম বি )
- ওনলাইন সার্ভিস শিং অসি মনিপুর সরকারনা আগস্ট তাং ২৪, ইং ২০১৬ তা হাংদোকখরে: http://www.eservicesmanipur.gov.in (ৱেবসাইট লিঙ্ক অসি মপানদা চৎখিগনি)
- ই ডিষ্ট্রিক্ট প্রোজেক্ট অসি মখা তানা অনৌবা জিলা ৭ তসু শন্দোকখ্রে অমসুং মনিপুরগী জিলা ১৬ মক্তা মপুং ফানা মথৌ তৌখ্রে।
- অতৈ ওনলাইন সার্ভিস শিংসু মতম খরগী মনুংদা হাপ্লগনি (ৱেবসাইট লিঙ্ক অসি মপানদা চৎখিগনি)
- ইউজর ম্যানুয়েল (পি ডি এফ – ৪৫৩ কে বি )


text:
মারাঠী অমসুং হিন্দি ফিল্মগী তায়বঙদা মমিং লৈরবা এক্টর বিজু খোটে লৈখিদ্রে। লৈখিদবা মতমদা মশাগী চহী ৭৮ শুখ্রে। ১৯৭৫ গী মতমদা শোলে ফিল্মদা কালিয়াগী শক্তম লাংদুনা পুক্নিং চীংশিনখিবা বিজু খোটে হৌখিবা সেপ্তেম্বরগী তাং ৩০ নিংথৌকাবা নুমিৎ লৈখিদবনি। মহাক্কী মপাবুং নন্দু খোটে অমসুং মচে সুভা খোটে মীয়াম্না শকখঙনরিবা ফিল্মগী এক্টরনি।
১৯৬৪গী মতমদা পুথোকখিবা "য়া মাল্লিক" মহাক্কী অহানবা ফিল্মনি। "ফির হিরা ফেরী", "আন্দাজ অপনা অপনা" নচিংবা ফিল্ম য়াওনা অতৈ ফিল্ম ৩০০ দা বিজু খোটেনা শক্তম লাংখি।
কোমেদিগী রোলদা মহাক্কী খ্বাইদগী মীয়াম্না পাম্নখিবা মতাং অমা হায়বা তারবদি শোলে ফিল্মদা গব্বর সিংনা "কিটনে আদমী থে" হায়না হংলকপদা মহাক্না "দো, সর্দার" হায়না খুম্লকখিবা তাঞ্জা অদু য়েংলিবা মীয়ামগী নাকোংদা অদুম্মক য়ৈদুনা লৈহৌরি।
"আন্দাজ অপনা অপনা" ফিল্মদা মহাক্কী দাইলোগ্ "গলটিসে মিসটেক্ হোগয়া" হৌজিকসু মীয়ামনা নিংশিংনরি। বিজু খোটেগী অতৈ ফিল্মশিংদি "গোল মাল থ্রী", "আজব প্রেম কী গজব কাহানী", "মনি হে তো হোনি হে", "হাল্লা বোল", "গরম মসলা", "আমদানী আত্থান্নি খরচা রূপয়া", "ক্লাব সিক্সটি এন্দ চাইনা গেট" অসিনচিংবনি।
প্রিয়াঙ্কা চোপ্রাগী মারাঠি ফিল্ম "ভেন্টিলেটর" দসু সিরিস আপ্পা গী রোলদা বিজু খোটে য়াওরি।


text:
প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সিংগী থোংদা মধ্য প্রদেশতা প্রধান মন্ত্রী গরীব ক্যান অন্ন য়োজনাগী (পি.এম.জি.কে.এ.ৱাই.) বেনিফিসিয়রীশিংগা লোইননা ৱারী শাখ্রে। ইলিজিবল ওইবা মীওই অমত্তা চিত্থবা তৌদনবা স্কীম অসিগী মরমদা হেন্না ভাব তাহন্নবা রাজ্য সরকারনা অকনবা কেম্পেন অমা চত্থখ্রে। রাজ্য অসিনা ওগস্ত ৭ , ২০২১ অসি প্রধান মন্ত্রী গরীব ক্যান অন্ন য়োজনা নুমিৎ হায়না পালন তৌরি। থৌরম অসিদা মধ্য প্রদেশকী রাজ্যপাল অমসুং মুখৎ মন্ত্রীনা শরুক য়াখি। রাজ্য অসিদা বেনিফিসিয়রী করোর ৫রোমনা পি.এম.জি.কে.এ.ৱাই.গী কান্নবা ফংলি।
থৌরম অসিদা ৱা ঙাংলদুনা প্রধান মন্ত্রীনা হায় মধ্য প্রদেশতা নোং কন্না চুবা অমদি ঈচাউগী খুদোংথিবা অসিনা রাজ্য অসিগী পুন্সি কয়া অমদি হিংনবগী পাম্বৈদা শোকহল্লে। লাংফমগী পুংফমসিদা ভারত সরকার অমসুং লৈবাক পুম্বনা মধ্য প্রদেশগীদমক লেপ্লি হায়না মহাক্না থাজবা পীখ্রে।
কোরোনাগী লাইচৎ অসি চহি চামদা অমুক্তং থোকপা খুদোংথিবা অমনি হায়না ফোঙদোক্লসুনা প্রধান মন্ত্রীনা হায় লৈবাক পুম্বনা শীংনবা অসি থেংননবা অমত্তা ওইনা লেপখি। কোরোনানা থোকহল্লকপা লাংফম থেংননবগীদমক ভারতনা লাল্লোং য়াৎপদা লায়রবশিংদা অহেনবা মীৎয়েং থম্লি হায়না মহাক্না নৌহৌননা নীংশিংখ্রে। মসিগী অহানবা নুমিত্তগী হৌরগা লায়রবা অমসুং শিন্মীশিংগী চাননবা চীঞ্জাক অমসুং থবক্কীদমক খন্দুনা লাকখি। প্রজা করোর ৮০ হেনবনা লেম্না রাসন ফংবতা নত্তনা লায়রবা ইমুং-মনুং করোর ৮ হেনবনা লেম্না চাকথোং গ্যাস ফংখি। নুপী করোর ২০ হেনবগী জন-ধন একাউন্তশিংদা হকথেংননা লুপা করোর লিশিং ৩০ ত্রান্সফর তৌখি। মসিগা মান্ননা, শিন্মীশিং অমসুং লৌমীশিংগী একাউন্তশিংদা লুপা করোর লিশিং কয়া ত্রান্সফর তৌখি। মহাক্না ওগস্ত ৯দা লৌমীগী ইমুং-মনুং করোর ১০-১১রোমগী বেঙ্ক একাউন্তশিংদা লুপা করোর লিশিং কয়া ত্রান্সফর তৌরগনি হায়নসু ফোঙদোকখ্রে।
হন্দক্তা ভেক্সিন দোজ করোর ৫০ কাপ্পা ঙমখিবা অদু পল্লদুনা প্রধান মন্ত্রীনা হায় ভারতনা চয়োল অমদা ভেক্সিন কাপথোকপা মীশিংদগী মালেমগী লৈবাক কয়াগী লৈরিবা মীশিংগা চপ মান্নৈ। “মসি অনৌবা ভারতকী, মরোমদোম লেপচবা ঙমবা ভারতকী অনৌবা খোঙফম্নি” হায়না মহাক্না ফোঙদোকখ্রে। মহাক্না হায় ভেক্সিন অসি খুদোংথিনীংঙাই ওইদে অমসুং কান্নবা ফংই অমসুং ভেক্সিনেসন মখা তানা হেনগৎহন্নবা ফোঙদোকখ্রে।
মহাক্না হায় মালেম পুম্বগী ওইনা হিংনবগী লম্বীদা অমুক্তা ওইখিদ্রিবা মওংদা খুদোংথিবা নুংলিঙৈ মনুংদা ভারত্তা কা হেন্না শোকহনদনবা হোৎনদুনা লাক্লি। স্মোল অমসুং মাইক্রো ইন্দস্ত্রীশিংদা লুপা করোর লাখ কয়া-কয়গী মতেং পীথদুনা মখোয়বু মখা তানা মথৌ তৌনবা অমসুং স্তেকহোল্দরশিংগী হিংনবগী লম্বী অসি কক্তনবা হোৎনখি। ৱন নেসন ৱন রাসন কার্দকুম্বা থৌরাংশিং, কা ভরা য়ামদনা লৌনবা স্কীম, পি.এম. স্বনিধিগী খুত্থাংদা হোংনা অমসুং লায়না লোন লৌবা, ইনফ্রাস্ত্রকচর প্রোজেক্তশিং অসিনা শিন্মীশিংদা চাউনা কান্নবা ফংহনখি।
রাজ্য অসিদা লৈরিবা দবল ইঞ্জিনগী সরকার অসিগী কান্নবশিংগী মতাংদা ৱা ঙাংলদুনা প্রধান মন্ত্রীনা রাজ্য সরকার অসিনা এম.এস.পি.দা পোৎ লৈশিনখিববু থাগৎপা ফোঙদোকখ্রে। মধ্য প্রদেশনা চহি অসিদা লৌমী লাখ ১৭ হেনবদগী গেহু লৈশিনখি অমসুং মখোয়গী একাউন্তদা হকথেংননা লুপা করোর লিশিং ২০ দিপোজিৎ তৌখি। চহি অসিদা রাজ্য অসিনা গেহু লৈশিনবগী সেন্তর মশিং খ্বাইদগী য়াম্না লিংখৎপা ঙমখি। ‘দবল-ইঞ্জিন ওইবা সরকারশিং’দা রাজ্য সরকারশিংনা কেন্দ্র সরকারগী স্কীমশিংদা মতেং পাংখি অমসুং ফগৎহনখি অমসুং মখোয়গী শক্তি হেনগৎহনখি।
শ্রী শিবরাজ সিংহচৌহানগী লুচিং মখাদা, মধ্য প্রদেশতা বিমারুগী রাজ্য ওইনা মতম শাংনা লৈরকপা অদু কোকহনবা ঙমখি হায়না প্রধান মন্ত্রীনা ফোঙদোকখ্রে।
হৌজিক পাল্লিবা সরকারগী মখাদা সরকারগী স্কীমশিংদা খোঙজেল য়াংনা দেলিবরী তৌবগী মতাংদা প্রধান মন্ত্রী মমাংগী সরকারগী সিস্তেমশিংদা লৈরম্বা অশোইবশিং পুথোকখি। মহাক্না হায় মখোয়না বেনিফিসিয়রীশিংগা করিসু খন্নরম্বা তৌদনা লায়রবশিংগী মরমদা ৱাহংসু হংই অদুগা পাউখুমসু মশানা পীজৈ। লায়রবশিংদা বেঙ্ক একাউন্তশিং, লম্বী-থোং, চাকথোং গ্যাস, তোইলেৎ, তোতি ঈশিং, লোনশিং অসিগুম্বা খুদোংচাবশিং অসিগী কান্নবা লৈতে হায়না খলমখি। অরানবা ৱাখল্লোন অসিনা মতম শাংনা লায়রবশিংবু খুদোংচাবা ফংহনদনা লৈরকখি। প্রধান মন্ত্রীনা হায় লায়রবা মীওইশিং অসিগুম্বা হৌজিক লুচিংবা ওইরিবশিং অসিসু অৱাবা ফীভম অসি থেংনদুনা লাকখি অমসুং মখোয়না অৱাবা অসি খংই। হন্দক চহি খরা অসিদা লায়রবশিংগী মপাঙ্গল কলহন্নবা অমসুং শক্তি পীনবা তশেংনা অমসুং মওং চুম্না হোৎনদুনা লাকখি। ঙসি লৈবাকসিগী খুঙ্গং-খুঙ্গংদা লম্বী শেম্লি, নৌনা থবক্কী খুদোংচাবশিং পীরি, কৈথেলশিংদা লৌমীশিংনা লায়না য়ৌবা ঙম্লি, অনা অয়েক য়াওরকপা মতমদা লায়রবশিংনা হোস্পিতালদা মতম চানা য়ৌবা ঙম্লে।
ঙসি নেস্নেল হেন্দলুম দে নুমিৎতা প্রধান মন্ত্রীনা ১৯০৫কী ওগস্ত ৭তা স্বদেশিগী ইহৌ হৌদোকখিবা অদু নীংশিংখ্রে। খুঙ্গঙ, লায়রবা, ত্রাইবেলশিংবু মপাঙ্গল কলহন্নবা অচৌবা থৌরাং অমসু লৈবাকসিদা পায়খৎলি অমসুং থৌরাং অসি ঐখোয়গী ফিশা-লোনশাগী, খুৎ-শা হৈবগী থৌওংশিংবু য়োকখৎনবনি। থৌরাং অসি নেস্নেল হেন্দলুম দে নুমিৎ পালন তৌবগা লোইননা লোকেলগীদমক ভোকেল ওইনবনি হায়না মহাক্না ফোঙদোকখ্রে। খাদিগী মতাংদা প্রধান মন্ত্রীনা হায় মতম অমদা মিরাইবিরুরবা খাদি ঙসিদি অনৌবা ব্রান্দ অমা ওইরে। “ঙসি ঐখোয়না নীংতম্বগী ১০০ শুবা চহিগী মায়কৈদা অনৌবা খোঙথাং অমা থাংজিল্লকপা মতমসিদা নীংতম লান্থেংদা লৈখিবা খাদি ইথিল অদু হেন্না চেৎশিনহনবা তাই” হায়না প্রধান মন্ত্রীনা ফোঙদোকখ্রে। লাক্কদৌরিবা হরাও-কুহ্মৈশিং অসিদা লোকেল হেন্দিক্রাফকী পোৎ খরা লৈবীনবা মীয়ামদা মহাক্না হায়খ্রে।
প্রধান মন্ত্রী ৱা ঙাংবা লোইশিল্লকপদা মহাক্না হরাও-কুহ্মৈশিংগী মনুংদা কোরোনা অসি কাউথোকপা তৌদনা চেকশিল থৌরাং লৌখৎনবা চেকশিনৱা থমখ্রে। মহাক্না লাইচৎ অসিগী অহুমশুবা ৱেব থিংনবা হোৎনবা মথৌ তাই হায়না অকনবা ৱাফম থমখি অমসুং মীয়ামদা চেকশিল থৌরাং পুম্নমক ঙাক্না চৎপীনবা হায়জখ্রে। শ্রী মোদীনা, “ঐখোয়না মশা-মউ ফবা ভারত অমসুং চাউখৎপা ভারত অমা ওইহন্নবা ৱাশক লৌরসি” হায়না ফোঙদোক্লদুনা ৱা ঙাংবা লোইশিনখি।
প্রধান মন্ত্রীনা হন্দক্তা গুজরাত অমসুং উত্তর প্রদেশতা লৈবা পি.এম.জি.কে.এ.ৱাই.গী বেনিফিসিয়রীশিংগসু ৱারী শাখি।
ये दुखद है कि एमपी में अनेक जिलों में बारिश और बाढ़ की परिस्थितियां बनी हुई हैं।— PMO India (@PMOIndia) August 7, 2021
अनेक साथियों के जीवन और आजीविका दोनों प्रभावित हुई है।
मुश्किल की इस घड़ी में भारत सरकार और पूरा देश, मध्य प्रदेश के साथ खड़ा है: PM @narendramodi
कोरोना से उपजे संकट से निपटने के लिए भारत ने अपनी रणनीति में गरीब को सर्वोच्च प्राथमिकता दी।— PMO India (@PMOIndia) August 7, 2021
प्रधानमंत्री गरीब कल्याण अन्न योजना हो या फिर प्रधानमंत्री गरीब कल्याण रोज़गार योजना, पहले दिन से ही गरीबों और श्रमिकों के भोजन और रोज़गार की चिंता की गई: PM @narendramodi
कल ही भारत ने 50 करोड़ वैक्सीन डोज लगाने के बहुत अहम पड़ाव को पार किया है।— PMO India (@PMOIndia) August 7, 2021
दुनिया में ऐसे अनेक देश हैं, जिनकी कुल जनसंख्या से भी अधिक टीके भारत एक सप्ताह में लगा रहा है।
ये नए भारत का, आत्मनिर्भर होते भारत का नया सामर्थ्य है: PM @narendramodi
आजीविका पर दुनियाभर में आए इस संकट काल में ये निरंतर सुनिश्चित किया जा रहा है कि भारत में कम से कम नुकसान हो।— PMO India (@PMOIndia) August 7, 2021
इसके लिए बीते साल मे अनेक कदम उठाए गए है और निरंतर उठाए जा रहे है।
छोटे, लघु, सूक्ष्म उद्योगो को अपना काम जारी रखने के लिए लाखों करोड़ रुपए की मदद उपलब्ध कराई गई है: PM
वो गरीब के बारे में सवाल भी खुद पूछते थे और जवाब भी खुद ही देते थे।— PMO India (@PMOIndia) August 7, 2021
जिस तक लाभ पहुंचाना है, उसके बारे में पहले सोचा ही नहीं जाता था: PM @narendramodi
आज अगर सरकार की योजनाएं ज़मीन पर तेज़ी से पहुंच रही हैं, लागू हो रही हैं तो इसके पीछे सरकार के कामकाज में आया परिवर्तन है।— PMO India (@PMOIndia) August 7, 2021
पहले की सरकारी व्यवस्था में एक विकृति थी: PM @narendramodi
बीते वर्षों में गरीब को ताकत देने का, सही मायने में सशक्तिकरण का प्रयास किया जा रहा है।— PMO India (@PMOIndia) August 7, 2021
आज जो देश के गांव-गांव में सड़कें बन रही हैं, उनसे नए रोज़गार बन रहे हैं, बाज़ारों तक किसानों की पहुंच सुलभ हुई है, बीमारी की स्थिति में गरीब समय पर अस्पताल पहुंच पा रहा है: PM @narendramodi
गांव, गरीब, आदिवासियों को सशक्त करने वाला एक और बड़ा अभियान देश में चलाया गया है।— PMO India (@PMOIndia) August 7, 2021
ये अभियान हमारे हस्तशिल्प को, हथकरघे को, कपड़े की हमारी कारीगरी को प्रोत्साहित करने का है।
ये अभियान लोकल के प्रति वोकल होने का है।
इसी भावना के साथ आज देश राष्ट्रीय हथकरघा दिवस मना रहा है: PM
जिस खादी को कभी भुला दिया गया था, वो आज नया ब्रांड बन चुका है।— PMO India (@PMOIndia) August 7, 2021
अब जब हम आज़ादी के 100 वर्ष की तरफ नए सफर पर निकल रहे हैं, तो आजादी के लिए खादी की उस स्पिरिट को हमें और मजबूत करना है।
आत्मनिर्भर भारत के लिए, हमें लोकल के लिए वोकल होना है: PM @narendramodi


text:
হাউস্কী স্পীকর অমসুং লৈবাক অসিগি উপ-রাস্ত্রপতি, ইকাই খুম্নজরবা শ্রী বেঙ্কৈয়া নাইদুনা মহাক্কী তর্ম লোইরকপা অসিদা মহাকপু থাগত্পা ফোঙদোকচনবা শরুক য়াজরি। মসি হাউস অসিগীদমক য়াম্না পুক্নিং নুংশিরবা মীকুপ অমনি। অদোম্না শরুক য়াখিবশিং অদুগা হাউসকি পুৱারী ওইরবা মীকুপ কয়া অমগা মরি লৈনরি। অদুবু কয়ারক হন্না অদোম্না হায়বীরমখি মদুদি ঐহাক রাজনিতিদগী পোথারে অদুবু পব্লিক লাইফতগীদি পোথাবা লৈতে অমসুং মরম অসিনা হাউস অসিবু লুচিংবগী অদোমগী থৌদাং অদু মপুং ফারকপা য়াই, অদুবু অদোমগী এক্সপরিয়েন্সশিংগী কান্নবা অদুদি মতম শাংনা জাতিনা ফংখিগনি। ঐখোয়গুম্বা পব্লিক লাইফ এক্তিবিস্ত কয়া অমনা মখা তানা ফংখিগনি।
ইকাই খুম্নজরবা চিয়রমেন,
ঙসি লৈবাক অসিনা অমৃত কা মহোৎসবকী মথংগী চহি ২৫গী অনৌবা খোঙচৎ অমা হৌরকপা মতম অসিদা লৈবাক অসিগী লুচিংবশিং অসিসু অনৌবা চহিচাগী ওইরি। ঐখোয় পুম্নমক্না খঙই মদুদি চহি অসিগী ওগস্ত ১৫দা ঐখোয়না পালন তৌগদৌরিবা অসি নীংতম্বা মতুংদা পোকখিবা রাস্ত্রপতি, উপ রাস্ত্রপতি, স্পীকর অমসুং পি.এম.গা লোয়ননা পাঙথোকপা নীংতম নুমিৎ অমা ওইহল্লসি। অমসুং মখোয় খুদিংমক য়াম্না অচম্বা ইমুংশিংদগী হৌরকখিবা ঙাক্তা ওইখি। মসিগী সিম্বোলিক ওইবা মরুওইবা অমা লৈ হায়না ঐনা খল্লি। পুন্না মসি লৈবাক অসিগী অনৌবা মতমগী মশক অমসু ওইরি।
ইকাই খুম্নজরবা চিয়রমেন,
অদোম্না লৌখিবা থৌদাং পুম্নমক্তা লৈবাক অসিগী নহারোলশিংগীদমক থবক তৌদুনা লাকখিবা উপ রাস্ত্রপতি অমা ওইখি। অদোম্না হাউস্তসু নহা ওইরিবা মেম্বরশিং মতম চুপ্পদা প্রমোৎ তৌনবা হোৎনখি, মখোয়বু পুক্নিং থৌগৎপীখি। নহারোলশিংগা ৱারী শাননবা অদোম্না য়ুনিভর্সিতিশিং অমসুং ইন্সতিত্যুসনশিংদা লেপ্তনা চত্তুনা লাক্লি। অদোম্না হৌরক্লিবা মীরোলগা লেপ্পা লৈতনা কন্নেক্ত তৌরি অমসুং নহারোলশিংদা অদোম্না লমজিং-লমতাকপীখি অমসুং নহারোলশিংনা মতম পুম্নমক্তা অদোমগা উনননা খৌরাংনা ঙাইনখি। হায়রিবা ইন্সতিত্যুসন পুম্নমক অসিদা অদোমবু য়াম্না পাম্নৈ। হাউসকী মপালদা অদোম্না পীখিবা ৱারোলশিংগী চাদা ২৫দি ভারতকী নহারোলশিংগী মতাংদা ওইখি হায়না ঐঙোন্দা তাকপীখি, মসিমক অচৌবা ৱাফম অমনি।
ইকাই খুম্নজরবা চিয়রমেন,
ঐহাক ইশামক লাইবক ফবনি মরমদি অদোম্বু তোঙান তোঙানবা থৌদাংশিং পুবা উবা ফংজখি। অদোমগী থৌদাং কয়া অমদা ঐহাক্না অদোমগা লোয়ননা থবক তৌমিন্নবগী খুদোংচাবা অমা ফংখি। অদোম্না পার্তিগী থৌমি অমা ওইনা আইদিওলোজিকেল কমিৎমেন্ত অমা লৈখি। এম.এল.এ.গী থবক তৌখি। এম.পি. অমা ওইনা নহাক্না হাউসতা এক্তিব ওইখি। ভারতীয় জনতা পার্তিগী পর্সিদেন্ত ওইনা পর্সনেল স্কিল অমসুং লিদর্শিপ উৎখি। কেবিনেৎ মন্ত্রী অমা ওইনা অদোম্না কন্না হোৎনবা, অনৌবা পুথোক্নবা হোৎনবা অমসুং ফংখিবা মাইপাকপশিং অসিনা লৈবাক অসিদা য়াম্না কান্নবা পীখি নত্রগা উপ-রাস্ত্রপতি অমসুং হাউসকি স্পীকর ওইনা অদোমগী চীংলেম্বা অমসুং পুকশেল শেংবা অদু উবা ফংখি। অদোম্না কৈদৌঙৈদসু থবক্ অমত্তা প্রোব্লেম অমা ওইনা লৌখিদে। অদোম্না পোৎ খুদিংমক্তা অনৌবা পুন্সি পিনবা হোৎনখি। অদোমগী পামজবা, অদোমগী কত্থোকপা, মসি ঐখোয়না লেপ্তনা উবা ফংখি। হাউস অসিগী খুত্থাংদা ঐনা ইকাই খুম্নজরবা এম.পি. খুদিংমক্তা অমসুং লৈবাক অসিগী নহারোল খুদিংমক্তা অদোমদগী খুন্নাইগী মরমদা কয়া অমা তমশিনবা য়াগনি হায়না হায়জনীংই। লিস্তনিং, লর্নিং, লীদিং, কন্নেক্তিং, কম্ম্যুনিকেতিং, চেঞ্জিং অমসুং রিফ্লেকতিং অমসুং রিক্নেক্তিং অসিগুম্বা লাইরিকশিংদা অদোমগী মরমদা ৱাফম কয়া ফোঙদোক্লি। অদোমগী এক্সপরিয়েন্সশিংনা ঐখোয়গী নহারোলশিংবু লমজিংগনি অমসুং দেমোক্রেসীগী মপাঙ্গল কনখত্হনগনি।
ইকাই খুম্নজরবা রাস্ত্রপতি,
ঐনা অদোমগী লাইরিকশিং পনখিবা অসিগী মরমদি মখোয়গী মমিংশিং অসিনা অদোমগী ৱাহৈগী তেলেন্ত অদু উৎলি মদুগীদমক অদোমবু খঙনরি। নহাক্কি ৱান লাইনরশিং অসি ৱিক লাইনরশিং ওইবগা লোয়ননা ৱিন লাইনরশিংসু ওইরি। হায়বদি মদুগী মতুংদা অতোপ্পা ৱাফম অমত্তা হায়বগী মথৌ তাদে। অদোমগী ৱাহৈ খুদিংমক তাখি, পাম্নখি অমসুং ইকাই খুম্নখি অমসুং কৈদৌনুংদা য়াদনীংদবা পোকখিদে। কনাগুম্বা অমনা মতৌ করম্না মসিগী লোলগি শক্তি লৈবগে অমসুং হৈথোই-শিংথোইনা ফিভমশিংগী মাইকৈদা ওন্থোকপা ঙম্বগি থৌনা লৈবগে হায়বা অদোম্না উৎখি মসিগী মতিক-ময়াই অসি চেনবগীদমক ঐহাক্না অদোমবু থাগৎচরি।
মরুপশিং,
ঐখোয়না হায়বা ৱাফম খুদিংমক মরু ওই অদুবু ঐখোয়না ফোঙদোকপগী মওং অসিনা হেন্না মরুওই। ৱারি শানবদা মায় পাকপগী চাং অসি মসিনা পীরিবা ইথিল, মীয়াম্না মদুবু নীংশিংহৌবা অমসুং মীয়ামদা মদুগী মরমদা খন্থনবা তকশিল্লিবা অসিগী মখা চাউনা পোল্লি, শ্রী বেঙ্কৈয়াজীনা ৱাহৈ ফোঙদোকপগী কলা হৈবা অসিনা হাউসকী মগুন হাপ্পি। হাউসকি মপান্দা লৈবা লৈবাক অসি মীয়াম্না মসিবু নীংথিনা খঙনৈ। অদোমগী এক্সপ্রেসনগী মওং মতৌ অসি লম্বা লৈত্রবা মওংদা ময়েক শেংনা ফোঙদোকখি, লৌশিং অমসুং মগুন, নুংঙাইবা লোয়ননা লৌশিং অনিমক য়াওখি। অদোমগী পাউ ফাওনবগী মওং অসিনা থমোয়বু শুমহৎলি অমসুং মসি তাবদা খোইথুমনৈ।
ইকাই খুম্নজরবা চিয়রমেন,
অদোম্না অদোমগী রাজনিতিগী খোঙচৎ অদু খা থংবা লমদমদা মহৈরোইশিংগী রাজনিতি তৌদুনা হৌদোকখি। মতম অদুদা মীয়াম্না হায়নখি মদুদি মহাক্কা মরি লৈনবা ৱাখল্লোন অমসুং অদোমগী পার্তি অদুগী তুংলমচৎ অমত্তা খা থংবা লমদমদা উবা ফংদে। অদুবু অদোম্না পার্তি অদুগী নেস্নেল প্রসিদেন্তগী মকোক থোংবা পোস্ততা কৎখৎখি, ইচম চম্বা মহৈরোই ৱার্কর অমদগী খোঙচৎ হৌখি অমসুং খা ভারত্তগী লাকখি। মসি অদোম্না লেংদ্রবা থাজবা, থবক্তা কত্থোকপগী মশক তাকখি। করিগুম্বা লৈবাক্কীদমক ঐখোয়দা নুংশিবা ফাওরবদি ঐখোয়গী ৱাখল্লোনশিং ফোঙদোকপা ঙম্বগী কলা, লোল অমসুং লমদমগী মহুৎ লিঙ্গ্যুস্তিক দাইভর্সিতীদা থাজবা থম্বা অসিনা কৈদৌনুংদা ঐখোয়গী লম্বীদা অপনবা পীরোই হায়বা অসি অদোম্না উৎপীখি।
ইকাই খুম্নজরবা চিয়রমেন,
অদোম্না হায়রম্বা ৱাফম অমা মীয়াম্না নীংশিংনরমগনি, ঐহাক্নসি ময়েক শেংনা নীংশিংলি। অদোম্না মতম পুম্বদা ইমা লোলবু য়াম্না নুংশিজৈ হায়না ঐহাক্না তাজৈ। অদুবু অদোমগী ৱা ঙাংবগী মওং অসি য়াম্না ফজৈ। অদোম্না হায়খি লোল অমনা মীৎকী মঙাল ওইরবসু অতোপ্পা লোলনা মীংশেলগুম্বনি। অসিগুম্বা ইহুল অসি থমোয়দগী ফাওরকপনি। বেঙ্কৈয়াজীনা লৈরিঙৈদা ভারতকী লোল খুদিংমক অসি হাউসকী প্রোসীদিংশিংদা য়াম্না মরু ওইনা লৌখি। অদোম্না হাউসতা ভারতকী লোল পুম্নমক য়োকখৎনবা থবক তৌখি। হাউস অসিদা ঐখোয়গী সেদল্যুদ লোল ২২গী লোলদা ৱা ঙাংবা য়ানবা থৌরাং পাইখৎখি। অদোমগী তেলেন্ত অসি, অদোমগী পুকচেল শেংবা মতৌ অসিনা তুংদসু হাউসকীদমক লমজিং লমতাক্কীনি। কনাগুম্বা অমনা মহাক্কি ৱাফম অদু পার্লিয়ামেন্তরি অমসুং চীং লেম্বা মওংদা মতৌ করম্না কান্নবা মওংদা ফোঙদোক্কদগে হায়বা অসি অদোম্না ইথিল পীগনি।
ইকাই খুম্নজরবা চিয়রমেন,
অদোমগী লুচিংবগী থৌনা, অদোমগী দিসিপ্লিন অসিনা হাউস অসিগী কমিৎমেন্ত অমসুং প্রদক্তিবিতিবু অনৌবা অৱাবা থাক অমদা পুখৎখি। অদোমগী মতমদা রাজ্য সভাগী প্রদক্তিবিতি ৭০% হেনগৎলকখি। হাউসতা মেম্বরশিং এতেন্দেন্স হেনগৎখি। মসিগি মনুংদা চাউরাক্না বিল ১৭৭ পাস তৌখি নত্রগা খন্নখি, মসিমক রেকোর্দনি। অদোমগী লমজিং মখাদা অসিগুম্বা আইন কয়া অমা শেমখি, মদুনা মোদর্ন্ ইন্দিয়াগী ৱাখল্লোন অদু মঙফাওনহনখি। অসিগুম্বা ৱারেপ কয়া অমা অদোম্না লৌখৎখিবগে? অপর হাউস চাউখৎহনবদা কনাবু নীংশিংনহৌগনি। সেক্রেতরিএৎকী থবকশিংদা হেন্না ইফিসিয়েন্সি পুরক্নবা অদোম্না কম্মিতি অমসু শেমখি। মতৌ অসুম্না রাজ্য সভা সেক্রেতরিএৎ অসি স্ত্রিমলাইন তৌবা, ইনফোরমেসন তেক্নোলোজি প্রমোত তৌবা, পেপরলেস ওইনবা ই-ওফিস সস্তেম ইমপ্লিমেন্ত তৌবা, অদোমগী অসিগুম্বা থবক কয়া অমা লৈরি মদুগী খুত্থাংদা অপর হাউসনা অনৌবা অৱাংবা থাক অমা য়ৌবা ঙমখি।
ইকাই খুম্নজরবা চিয়রমেন,
ঐখোয়গী শাস্ত্রদা হায়রি। না সা সভা য়াত্রা না সান্তি বৃদ্ধা না তে বৃদ্ধা য়ে না বদন্তি ধর্মম! হায়বদি এক্সপরিয়েন্স লৈবা মীওইশিং য়াওবা মীফম অদুদা মীফম পাঙথোকই অমসুং এক্সপরিয়েন্স লৈরবা মীওইশিং অদুনা ধর্ম হায়বদি থৌদাং য়াবা তম্বিরি। অদোমগী লমজিং মখাদা হায়রিবা স্তেন্দর্দশিং অসি রাজ্য সভাদা খ্বাইদগী মগুন লৈবা মওদা মপুং ফাহনখি। অদোম্না ইকাই খুম্নজরবা মেম্বরশিংদা পাউতাকশিং পীখি অমসুং অদোমগী এক্সপরিয়েন্সশিংগী কান্নবা অদুসু ফংহনখি অমসুং দিসিপ্লিন ঙাক্না নুংশিনা চৈখি। ঐহাক্না থাজৈ মদুদি মেম্বর অমত্তনা অদোমগী ৱাহৈ অমত্তা লান্না লৌরমলোই। পর্সনেল লাইফতা নহাক্না অদুগুম্বা ৱাখল্লোনশিং অমসুং স্তেন্দর্দশিং অদু ঙাক্না চৎকদবনি হায়না অদোম্না মতম পুম্নমক্তা অকনবা ৱাফম থম্লি। অমসুং হাউসতা চরাংনবা থোকহনবা অসি হাউসপু ইকাই খুম্নদবনি হায়বা অচেৎপা ৱাখল্লোন লৈজবা অসিগীদমক অদোমবু থাগৎলি। অদোমগী স্তেন্দর্দশিংদা ঐখোয়না দেমোক্রেসীগী মেচুরিতী অদু উবা ফংখি। য়াম্না চরাংনবা মীকুপশিংদা ফাওবা অদোম্না হাউস অসিদা এদজস্তমেন্ত তৌদুনা, পাউ ফাওন্দুনা অমসুং মতেং পাংনদুনা মখা চত্থহনখিবা অদুবু থাগৎলি। হাউসকী প্রোসীদিংশিংদা মেম্বরশিংগী মরক্তা চরাংনবা থোরকপদা অদোম্না হঞ্জিন-হঞ্জিন হায়খি, ‘সরকারনা প্রপোস তৌসি, বিরোধীনা ওপোস তৌহনসি অমসুং হাউসনা মদুবু দিস্পোস তৌসি’ অসিবু শীংথাখি। হাউস অসিনা অতোপ্পা হাউসনা পুখৎলকপা প্রপোজেলশিং অয়াবা পীবা, অয়াবা পীদবা নত্ত্রগা শেমদোকপগী হক লৈ অদুবু ঐখোয়গী দেমোক্রেসী অসিনা অতোপ্পা হাউসনা পুখৎলকপা প্রপোজেলশিংবু থিংজিনবা, মখোয়বু অপনবা পীবগী ৱাখল্লোন অসি ঐখোয়গী দেমোক্রেসীদা য়াওদে।
ইকাই খুম্নজরবা চিয়রমেন,
ঐখোয়গী য়ানদবা কয়া লৈরবসু হাউস্কী মেম্বর পুম্নমক্না ঙসি অদোম্বু বিদাই পীনবা পুন্না শরুক য়ারি। মসি ঐখোয়গী দেমোক্রেসিগী ফজবনি। মসি হাউস অসিদা অদোম্বু ইকাই খুম্নবগী খুদম অমনি। ঐহাক্না আশা তৌরি মদুদি অদোমগী থবকশিং, অদোমগী এক্সপরিয়েন্সশিংনা তুংদা মেম্বর খুদিংমকপু শোইদনা ইথিল পীগনি। অদোমগী তোপ তোপ্পা মওংদা অদোম্না হাউসতা ঙাক্না চৎকদবা অসিগুম্বা ক্রাইতেরিয়া থমখি, মসিনা পোস্ত অসি পাইরিবশিংদা মখা তানা ইথিল পীগনি। অদোম্না থমলম্বা লেগেসী অদু, রাজ্য সভানা তুং ইন্দুনা চত্কনি, লৈবাক অসিগীদমক মসিগী একাউন্তেবিলিতিগী মতুং ইন্না থবক তৌগনি। চপ মান্নবা থাজবা অদুগা লোয়ননা, হাউস পুম্বগী মায়কৈদগী, ঐহাক্না অদোমদা য়াইফ-মঙ্গোল পীজরি অমসুং লৈবাক অসিগীদমক অদোম্না লৈবাক অসিগীদমক, হাউস অসিগীদমক তৌবিরম্বা থবকশিং অদুগীদমক তৌবিমল খঙবা উৎচরি। ঐহাক্না মীপুম খুদিংমক্কী মাইকৈদগী লমন তোনশিল্লে হায়না ফোঙদোকচরি, অদোমবু হন্না-হন্না থাগৎচরি।


text:
লখিপুরওনলাইন নিউজ দেস্কঃ- ওনলাইনগী খুৎথাংদা ইথোক ইশিন, ফোতো নত্রগা ভিদিও থাদোক থাজিন তৌরিবা অসিগী মথক্তা য়েংশিন্নবগী কেন্দ্রনা লৌখৎলকপা অনৌবা থৌরাংশিংগী মায়োক্তা ৱাটস্এপনা আইনগী ওইবা মতেং লৌগদৌরি। তৌইগুম্বশুং মীওই অমগী লৈরিবা অধিকারশিংগী মথক্তা য়েংশিনবগীসু তঙাইফদবা লৈ হায়না কেন্দ্র সরকারগী মাইগৈদগী ফোঙদোক্লি। মেগী তাং ২৬ য়ুমশাকৈশা নুমিৎতগী ভারত্তা আই টি রুলস্ ২০২১ চৎনবা হৌরে। মসিনা ইন্তরনেতকী খুৎথাংদা ইথোক ইশিন, ফোতো অমসুং ভিদিও নচিংবা থাদোক থাজিননচিংবা তৌরিবশিং ৱাট্সএপ, ফেসবুক, টুইটর, ইন্সতাগ্রাম অমসুং ইউতিউব নচিংবা সোসিয়েল মেদিয়াগী প্লেটফোর্মশিংনা কেন্দ্রদা ফোঙনা খঙহন্দবা ইয়ামক য়াদ্রে। লৈঙাক্কী মাইগৈদগী সোসিয়েল মেদিয়াগী প্লেতফোর্মশিংদা হীরম অসিগী মতাংদা তাংদাংবা ৱাফম ফোঙদোক্নবা থা অহুমগী মতম পীখিবা অদু হৌখিবা লৈবাকপোকপা নুমিত্তা অরোইবা নুমিৎনি। অতৈ অতৈশিংদি সরকারনা লৌখৎলকলিবা অনৌবা চৎন পথাপশিং ইন্দুনা চৎনবা শেম শাবা হৌখ্রবসু ৱাট্সএপ তি অনৌবা আইন অসিগী মায়োক্তা দিল্লি হায়কোর্ত য়ৌখ্রে। কেন্দ্রগী আইতি মন্ত্রী রবিশঙ্কর প্রসাদনা হায় নাগরিকশিংগী লনাই ওইবা অরোন অথুপশিং প্রাইভেসিসিংবু ঙাকশেন্দুনা থম্বীবা হায়বসিদা সরকারগীসু চাউরবা থৌদাং লৈ। অদুম ওইনমক আইন অমসুং জাতি অমগী ঙাকশেনবগী ৱাফম লাকপদা হায়রিবা খুদিংমক অসিবুসু লৈঙাকনা য়েংশিনবগীসু মথৌ তায় হায়খি।
লৈঙাক অসিনা মিনিস্ত্রি অফ ইলেক্ত্রোনিকস্ এন্দ ইনফোরমেসন তেক্লোলোজিগী মখাদা ২০২১ গী ফেব্রুৱারীদা শেমখিবা অনৌবা রুলস্কী মতুং ইন্না ইউজার লাখ ৫০ গী মথক্তা লৈবা সোলিয়েল মেদিয়া প্লেতফোর্মশিংদা অনৌবা রুলস অসি চৎননবা খঙহনখিবা লৈখ্রে।
লৈবাক অসিবু ফত্রবা মীওইশিংগী মখুত্তগী কন্ননবগী দমক মরাল লৈবা মীওইশিংবু মশক খঙদোক্নবা, সোসিয়েল মেদিয়াবু অরানবা মওংদা শিজিন্নবা মীওইশিং, ওনলাইনগী খুৎথাংদা নুপী নহাদা কাহেনবা থবক চৎথবা অমসুং মখোয়বু চৈরাক পীনবা হোৎনবদা সোসিয়েল মেদিয়াগী প্লেতফোর্মশিংনসু মখোয়গী মেসেজ শিং অদু কদায়দগী লাকপনো হায়বদু সরকারদা খঙহনফম থোকই হায়বসিনি। হৌজিক্কী ওইনদি ৱাটসএপতা থানরিবা ইপাউশিং অসি এন্দ্ তু এন্দ এনক্রিপসন তৌবনা মেসেজ থারিবা অমসুং মেসেজ ফংলিবা মীওই অদু নত্তনা হায়রিবা মেসেজ অদু অতৈ থার্দ পার্তি কনা অমত্তনা খংবগী উপায় লৈতে। প্রাইভেসি অমসুং সিকিউরিতি অনিগী মরক্তা করম্বনা খরা লূম্বগে হায়বদু খরনিসিদা খঙলগনি। অদুম ওইনমক লৈঙাক্কী মাইগৈদগী য়াৎথোকতুনা থমলিবা ৱাফমশিং অদু ইন্দুনা চৎত্রবদি হায়রিবা সোসিয়েল মেদিয়াগী প্লেটফোর্মশিং অদু থীংজিল্লবা য়ানা লৈরি।